Ρωμαίος και Ιουλιέτα για 2 (Σε περιοδεία) – Passion Theater\nΡωμαίος και Ιουλιέτα για 2 (Σε περιοδεία)\nAπό 29/07/2017 μέχρι 02/09/2017\nΗ παράσταση έχει τιμηθεί με 2 βραβεία από το Θεατρικό Οργανισμό Κύπρου (Θ.Ο.Κ) και κέρδισε το 1ο Βραβείο στο Διεθνές Festival de Teatro Clásico de Almagro της Ισπανίας. Συμμετείχε επίσης στο 1ο Διεθνές Φεστιβάλ Σαίξπηρ στη Σερβία, στο Φεστιβάλ Folia ’16, στην Πορτογαλία, στο Festival de Teatro Clasico MX στο Μεξικό καθώς και στο Φεστιβάλ Ελληνικού Θεάτρου στη Ζυρίχη της Ελβετίας και φέτος στο Teatro Circo στη Braga (Πορτογαλία).\nΣτην παράσταση συμμετέχει και ο Κώστας Γάκης (Βραβείο Χόρν 2006), παίζοντας πιάνο, κιθάρα, κρουστά αλλά και “παρεμβαίνοντας” σε κρίσιμες στιγμές του έργου.\n«Αυτή την παράσταση, στην οποία δύο παιδιά σηκώνουν το βάρος ολόκληρου του σεξπιρικού κειμένου, δεν πρέπει να τη χάσετε! Σας βεβαιώνω πως θα γελάσετε, πως θα συγκινηθείτε και πως τελικά θα ενθουσιαστείτε. Και η παράσταση αυτή πρέπει να συνεχιστεί. Για μένα είναι ο καλύτερος «Ρωμαίος και Ιουλιέτα» που έχει παιχτεί τα τελευταία σαράντα χρόνια στο ελληνικό θέατρο».\n«… Ξεχείλισμα πάθους και κυρίως νιάτα. Νιάτα στην τόλμη και στην απερισκεψία τους, στο νεύρο και την αστοχασιά τους, νιάτα πνευματώδη και επιπόλαια, νιάτα φλεγόμενα και μαρτυρικά….. Τόσο Σαίξπηρ, στα όρια της παράκρουσης, τέτοια διάθεση για ζωή εντός σκηνής είχαμε χρόνια να δούμε στο θέατρό μας. Στο παιχνίδισμα και την ανεμελιά της, η παράσταση της ομάδας ΙΔΕΑ παραμένει πιο κοντινή στην ουσία του αυθεντικού «Ρωμαίου» από άλλες, πιστότερες μεταφορές».\n«Πρόκειται για μια παράσταση που είναι ο καλύτερος τρόπος όχι μόνο για να ξαναδούν οι παλιοί θεατές ένα κλασικό έργο αλλά και για να αγαπήσουν το θέατρο οι εν δυνάμει θεατές».\n«Μια γιορτή που γρήγορα παρασύρει το στην πλειοψηφία του νεανικό κοινό που κατακλύζει το θέατρο, τις θέσεις, τα σκαλάκια. Και διασκεδάζει με το πηγαίο κέφι που εκπέμπουν οι τρεις συντελεστές και ειδικά οι δύο νεότατοι ηθοποιοί που υποδύονται όλους τους ρόλους του σαιξπηρικού έργου με ευρηματικές μεταμορφώσεις της στιγμής».\nΔημήτρης Τσατσούλης, Ελευθεροτυπία\nΟ Κώστας Γάκης, ο Κων-νος Μπιμπής και η Αθηνά Μουστάκα μας χάρισαν μια από τις καλύτερες θεατρικές εκπλήξεις των τελευταίων ετών. Σαν σύγχρονα φαντάσματα, εμβόλισαν το σεξπηρικό κείμενο με γενναίες δόσεις καθημερινότητας, χωρίς ούτε μια στιγμή να χάσουν το μέτρο, τόνισαν το ιλαρό του στοιχείο με αξιοζήλευτη χειρουργική λεπτότητα και στο τέλος το απογείωσαν μοναδικά, αφημένοι στο τραγικό τέλος των ηρώων και στην πεμπτουσία των υψηλών νοημάτων του έργου.\n«Το ακαριαίο και αλλεπάλληλο πέρασμα από τον ένα ρόλο στον άλλο απαιτεί αξιοθαύμαστη αντοχή και συγκρότηση, καθώς και ταλέντο στον αυτοσχεδιασμό. Χαρακτηριστικά που οι δύο πρωταγωνιστές δείχνουν να έχουν ή τουλάχιστον να έχουν εξασκήσει σε υψηλό βαθμό πόσο μάλλον όταν οι λύσεις στις αλλαγές είναι έξυπνες και ταυτόχρονα αξιοποιούν τα λιγότερα δυνατά μέσα»


Σαρηγιάννης: Πότε και πώς πρέπει να ανοίξουν τα σχολεία (vid)\n«Για να γίνει πρέπει να υπάρξει συνδυασμός μέτρων. Το σημαντικότερο είναι να δούμε πώς μπορούμε να μειώσουμε τη μετάδοση και στα σχολεία», τόνισε ο καθηγητής\nΣτην εκπομπή Κοινωνία Ώρα MEGA και τους Ιορδάνη Χασαπόπουλο και Ανθή Βούλγαρη μίλησε νωρίτερα σήμερα ο καθηγητής Υγειονομικής και Περιβαλλοντικής Μηχανικής του ΑΠΘ, Δημοσθένης Σαρηγιάννης, αναφορικά με το πότε θα μπορέσουν να ανοίξουν τα σχολεία, και με ποιο τρόπο.\n«Αυτή τη στιγμή η κατάσταση είναι σε πτώση αλλά υπάρχει μικρή αύξηση ειδικά σε περιοχές όπως η Αθήνα. Με βάση την εξέλιξη των κρουσμάτων, στην Αττική έχουμε παρατηρήσει αύξηση 15% των επαφών, από την παραμονή των Χριστουγέννων μέχρι και εχθές. Θεωρούμε ότι θα συνεχιστεί η αύξηση σε κρούσματα, στις 13-15 του Γενάρη θα έχουμε γύρω στα 400 κρούσματα στην Αττική, άρα κανείς πρέπει να είναι προσεκτικός για το θέμα των σχολείων. Για να γίνει πρέπει να υπάρξει συνδυασμός μέτρων. Το σημαντικότερο είναι να δούμε πώς μπορούμε να μειώσουμε τη μετάδοση και στα σχολεία. Θα μπορούσαν να γίνουν εκ περιτροπής μαθήματα, ενώ εγώ συνεχώς προτείνω να συνδυαστεί το άνοιγμα των σχολείων με αύξηση της τηλεργασίας για τους γονείς, ώστε να μειωθεί η κινητικότητα των ενηλίκων», είπε ο κ. Σαρηγιάννης.\nΕτικέτες: άνοιγμα σχολείων, Δημοσθένης Σαρηγιάννης, Ελλάδα, κορωνοϊός


«Κάν'το αληθινό»: Το κοινό ψήφισε και το MILKO μεταμόρφωσε ένα γήπεδο στου Ζωγράφου! (pics & vid) - maksports.gr\n«Κάν’το αληθινό»: Το κοινό ψήφισε και το MILKO μεταμόρφωσε ένα γήπεδο στου Ζωγράφου! (pics & vid)\nΗ ψήφος είναι δύναμη και είναι ικανή να αλλάξει τα πάντα. Ακόμα και αν πρόκειται για ένα γήπεδο μπάσκετ!\nΤο γήπεδο της γειτονιάς είναι από τα πρώτα πράγματα που γνωρίζουν στην ζωή τους τα παιδιά. Είναι το μέρος που δημιουργούνται δυνατές φιλίες, αναπτύσσεται το αίσθημα της κοινωνικοποίησης και γεννιούνται οι επόμενοι αστέρες του μπάσκετ. Κάθε ένας μεγάλος σούπερ σταρ, άλλωστε, είναι άρρηκτα συνδεδεμένος με το γήπεδο που πέρασε τα παιδικά κι εφηβικά του χρόνια κι «έφαγε» τα γόνατά του.\nΠολλά γήπεδα στην Αθήνα, αλλά και σε πολλές περιοχές της Ελλάδας, δεν πληρούν όλες τις (σωστές και απαραίτητες) προδιαγραφές, ώστε ένα παιδί σήμερα να μπορέσει να αγωνιστεί με τους φίλους του όπως πρέπει: με ασφάλεια κι έχοντας τις κατάλληλες υποδομές, για να χαρεί το παιχνίδι.\nΚι εδώ ακριβώς έρχεται το MILKO. Το γνωστό γάλα, που μεγάλωσε γενιές και γενιές, είναι αποφασισμένο να αλλάξει τα… παρκέ, να τα αναβαθμίσει και να προσφέρει στα παιδιά στιγμές ατελείωτης χαράς και διασκέδασης. Τα απλά τσιμεντένια και χωμάτινα γήπεδα, με τις σκουριασμένες μπασκέτες με τα σκισμένα διχτάκια δίνουν τη θέση τους σε πολύχρωμα και «ζωντανά» γήπεδα, που χαίρεσαι να… πατάς πάνω τους και να σκοράρεις σε καινούριες μπασκέτες.\nΗ δράση αυτή γίνεται πραγματικότητα μέσω της καμπάνιας “MILKO Hood Makeover” με μότο «Κάν’το για τη γειτονιά σου». Μια πλατφόρμα, στην οποία ο καθένας μας μπορεί να ψηφίσει, ώστε το γήπεδο της γειτονιάς του να αλλάξει, να βελτιωθεί και να «μεταμορφωθεί», παραδίδοντας στα παιδιά ένα σπουδαίο «δώρο».\nΗ αρχή έγινε πέρυσι, με το γήπεδο της Αγίας Βαρβάρας και το αποτέλεσμα ήταν άκρως εντυπωσιακό! Φέτος, η δράση συνεχίστηκε με ένα γήπεδο στου Ζωγράφου. Την περιοχή, στην οποία ο Γιάννης Αντετοκούνμπο έκανε τα πρώτα του μπασκετικά βήματα και συνδέθηκε μαζί της τόσο πολύ, που όποτε επιστρέφει στην Ελλάδα, την επισκέπτεται πάντα.\nΤα παιδιά του Ζωγράφου, λοιπόν, μπορούν πλέον να χαίρονται έναν σύγχρονο, ασφαλή και λειτουργικό χώρο άθλησης, που μέχρι πριν από λίγο καιρό ήταν εντελώς παραμελημένος και ανεκμετάλλευτος. Τώρα πια, μπορούν να ονειρεύονται ανέμελα και να σκοράρουν κατά ριπάς, φωνάζοντας τα ονόματα των αγαπημένων τους παικτών.\nΗ εντυπωσιακή αυτή ανάπλαση του χώρου προήλθε μέσα από τη μεγάλη ψηφοφορία του διαγωνισμού που διοργάνωσε το MILKO, δίνοντας την ευκαιρία στο κοινό του να ψηφίσει το γηπεδάκι της δικής του γειτονιάς. Κάπως, έτσι, καταλαβαίνουμε ουσιαστικά τη δύναμη που έχει μια ψήφος.\nΤο ανακαινισμένο γήπεδο κοσμεί ένα πολύ εντυπωσιακό σχέδιο, που έχει την επιμέλεια του graffiti artist Same84, όπου κυριαρχούν τα μηνύματα «Ψηλά το κεφάλι» και “Kanto Alithino“, αλλά και το ίδιο το MILKO ως σύμβολο ενέργειας, δύναμης και πίστης.\nΕνεργή συμμετοχή στην επικοινωνία της δράσης αυτής είχαν, εκτός από τον καλλιτέχνη Same84, ο γνωστός ράπερ Mike, αλλά και το νέο αστέρι της αγαπημένης μπασκετικής οικογένειας, ο Άλεξ Αντετοκούνμπο.\nΤην ικανοποίησή του για την πρωτοβουλία “MILKO Hood Makeover” εξέφρασε και ο Δήμαρχος Ζωγράφου. Ο Βασίλης Θώδας, κατά την παράδοση του γηπέδου στους νέους της περιοχής, ανέφερε χαρακτηριστικά: «Η προσφορά της ΔΕΛΤΑ στα παιδιά μας είναι εξαιρετικά σημαντική, ιδιαίτερα τη δύσκολη περίοδο που διανύουμε. Ο Δήμος μας απέκτησε ένα πολύ όμορφο και σύγχρονο χώρο άθλησης».\nΕπίσης, ο Πρόεδρος Πολιτισμού και Αθλητισμού του Δήμου Ζωγράφου, Γιώργος Γιαννακόπουλος, δήλωσε: «Η σταθερή στήριξη της ΔΕΛΤΑ στον μπασκετικό αθλητισμό ευρύτερα και ειδικά στους νέους που αγωνίζονται, έχει,ξεχωριστή σημασία και έντονα συμβολικό χαρακτήρα. Μπράβο στα παιδιά της πόλης μας που κυνήγησαν το όνειρό τους και το έκαναν αληθινό!».\nΚάπως έτσι, μπορείς να γίνεις ο «ήρωας» της γειτονιάς σου και να βοηθήσεις τους… ήρωες του μέλλοντος! Μείνετε συντονισμένοι γιατί τα όνειρα δεν σταματάνε ποτέ και το MILKO είναι εδώ για να τα κάνει αληθινά.\nΤα συλλυπητήρια της EuroLeague για το θάνατο του Κωνσταντίνου Αγγελόπουλου\n15.000 φίλαθλοι χωρίστηκαν σε εμβολιασμένους και μη εμβολιασμένους στο «Madison Square Garden»!


Άγιο Όρος: Λόγος για Επιείκεια και συγχώρεση - ΕΚΚΛΗΣΙΑ ONLINE\nΚυριακή, 27 Ιανουάριος 2019 12:52\nΑρχική » ΝΕΑ » Άγιο Όρος: Λόγος για Επιείκεια και συγχώρεση\nΉρθε ταπεινά, άσημα για να κερδίσει πάλι τον άνθρωπο με το κήρυγμα της αγάπης και όχι να του επιβληθεί με την δόξα της θεότητας.\nΕνώ ήρθε σε έναν κόσμο βουτηγμένο στην αμαρτία, σε παρακμή, δεν κρατούσε σπαθί για να επιβληθεί ο Δημιουργός στο δημιούργημά Του.\nΉρθε ταπεινά με μια αγκαλιά ανοιχτή, να αγκαλιάσει τον πληγωμένο άνθρωπο, ακόμη και αυτόν που θα τον σταύρωνε! Δεν ήρθε για να πάρει τα κεφάλια του άπιστου λαού Του, αλλά για να αγκαλιάσει τον λαό Του, να τον σηκώσει, να του επουλώσει τα τραύματα, να του χαμογελάσει, να θυσιασθεί γι’ αυτόν, να του δώσει πάλι ζωή!\n10 μήνες πριν ΑΓΙΟΡΕΙΤΙΚΑ, ΝΕΑΆγιο Όρος, ΜΟΝΗ ΕΣΦΙΓΜΕΝΟΥ\nΑ21 Επίδομα παιδιού: Πότε θα γίνει η πληρωμή μέσω ΟΠΕΚΑΚυριακή του Ζακχαίου στην Ενορία Αγίου Γεωργίου Πέτα Άρτης


ΑΡΙΣΤΕΡΗ ΠΑΡΕΜΒΑΣΗ ΠΟΛΙΤΩΝ ΒΥΡΩΝΑ: 2003 ΤΡΟΠΟΛΟΓΙΑ ΒΑΣΩΣ ΠΑΠΑΝΔΡΕΟΥ ΓΙΑ ΣΥΝΟΔΙΚΟ ΜΕΓΑΡΟ\n2003 ΤΡΟΠΟΛΟΓΙΑ ΒΑΣΩΣ ΠΑΠΑΝΔΡΕΟΥ ΓΙΑ ΣΥΝΟΔΙΚΟ ΜΕΓΑΡΟ\nΚΥΒΕΡΝΗΣΗ ΝΕΑ ΔΗΜΟΚΡΑΤΙΑ ΕΚΚΛΗΣΙΑ\nΗ επίμαχη τροπολογία για την ανέγερση Συνοδικού Μεγάρου σε έκταση 27 στρεμμάτων δάσους στον Καρέα δεν αποσύρθηκε αλλά αναβλήθηκε\nΑναγκαία η κινητοποίηση όλων για τη σωτηρία του δάσους\nΗ Υπουργός ΠΕΧΩΔΕ Β. Παπανδρέου απέσυρε στις 11/12/2003 την τροπολογία που είχε κατατεθεί για ψήφιση στη βουλή, και σύμφωνα με την οποία 27 στρέμματα δάσους στον Καρέα δίδονταν προς οικοδόμηση στην Εκκλησία της Ελλάδος, ενώ ταυτόχρονα παραχωρούταν μία ευρύτερη έκταση 270 στρεμμάτων (από τα όρια του στρατοπέδου ΣΑΚΕΤΑ έως και τα όρια των σπιτιών του Καρέα, λίγο - πολύ όλος ο πυρήνας του δάσους του Καρέα). Η μεγάλη αντίδραση όλων των τοπικών φορέων, του δημοτικού συμβουλίου και των κατοίκων αλλά και φορέων και προσωπικοτήτων που ενδιαφέρονται για τη σωτηρία του Υμηττού οδήγησε μεν στην απόσυρση αλλά όχι στην ουσιαστική κατάργηση. Όπως δήλωσε η Β. Παπανδρέου η τροπολογία θα έλθει εκ νέου από τον Ιανουάριο και μετά, ενώ δήλωσε και την παραίτηση του Δημοσίου από την διεκδίκηση της κυριότητας του δάσους του Καρέα και την οριστική παραχώρηση των 270 στρεμμάτων στην Εκκλησία της Ελλάδος. Πρόκειται για σαφώς αρνητική εξέλιξη που δεν προοιωνίζει τίποτα καλό.\nΣτις δηλώσεις που έκαναν όλοι οι φορείς δήλωναν την έκπληξή τους για αυτή την εξέλιξη. Ωστόσο δεν ήταν κεραυνός εν αιθρία. Όλοι γνώριζαν αυτές τις προθέσεις. Για εμάς δεν ήταν έκπληξη η συγκεκριμένη ενέργεια. Ήδη από το 1999 είχαμε προειδοποιήσει με διάφορες ενέργειες για την επικίνδυνη αυτή κατεύθυνση.\nΑπό το 1999 είχε υπάρξει σχετική ξεκάθαρη απόφαση της Ιεράς Συνόδου ενώ από τις 30-6-99 είχε υπάρξει συνάντηση του αρχιεπισκόπου και του τότε Υπουργού Γεωργίας κ. Ανωμερίτη στην αρχιεπισκοπή Αθηνών. Το πρώτο ζήτημα που τέθηκε ήταν ο αποχαρακτηρισμός εκτάσεων που ο κ. Χριστόδουλος υποστήριζε ότι αυθαίρετα είχαν χαρακτηριστεί δασικές. Κατόπιν τέθηκε η διατήρηση και η εκμετάλλευση των διακατεχόμενων εκτάσεων της Εκκλησίας στην Αττική, από τις οποίες δάσος είναι τα 33.860 στρέμματα από ένα σύνολο 66.000 στρεμμάτων (Ελευθεροτυπία 1-7-99). Ειδικά για το θέμα του Καρέα υπήρχαν πολλές αναφορές στον Αθηναϊκό Τύπο με τελευταία, σχετική δήλωση του αρχιεπισκόπου στις αρχές Οκτώβρη (Ελευθεροτυπία 2/10/2003). Απέναντι σε όλα αυτά όλοι οι επίσημοι φορείς σφύριζαν αδιάφορα για μεγάλο χρονικό διάστημα.\nΌσοι έχουν ασχοληθεί με την τύχη και την ιστορία του Υμηττού γνωρίζουν καλά ότι τόσο από την κυβέρνηση όσο και από τους δήμους και από ιδιωτικά συμφέροντα είχε αντιμετωπιστεί ως χώρος οικονομικής απολαβής, ως κενός χώρος και όχι ως πνεύμονας πρασίνου απαραίτητος για το λεκανοπέδιο και για τη ζωή των κατοίκων.\nΑυτή τη στιγμή στην Β΄ ζώνη Υμηττού στη διοικητική περιοχή του Βύρωνα λειτουργούν στρατόπεδα, Σούπερ Μάρκετ, βενζινάδικα, γήπεδα, σκοπευτήριο, αναψυκτήρια, νταμάρια, πάρκινγκ, μεταφόρτωση απορριμμάτων, απόθεση μπαζών και αχρήστων, ενώ ταυτόχρονα βρίσκονται σε εξέλιξη έργα (για εκκλησίες, σχολεία), απαιτήσεις για κυριότητα εκτάσεων από ιδιώτες, και φυσικά κάθε χρόνο υπάρχουν επανειλημμένες πυρκαγιές που φωνάζουν ότι πρόκειται για εμπρησμό. Έχει μία αξία να δούμε την κάθε περίπτωση και πως όλες μαζί σχετίζονται με τη σημερινή εξέλιξη, να απειλείται με αφανισμό το δάσος του Καρέα....\nΤα μεγάλα έργα (περιφερειακή, Κέντρο Υπερυψηλής Τάσης στην Ηλιούπολη κ.a.) θέτουν σε κίνδυνο ολοκληρωτικού αφανισμού το υπάρχον πράσινο. Κάτω από τις υπαρκτές πιέσεις του ενεργειακού προβλήματος της πρωτεύουσας και του κυκλοφοριακού έχουν προβληθεί ως λύσεις η επέκταση των μεγάλων οδικών αξόνων και ηλεκτρικών δικτύων στον Υμηττό. Αυτό σημαίνει ταυτόχρονη επέκταση της πόλης στους τελευταίους πνεύμονές της και συρρίκνωση αυτών. Η ανακούφιση που θα έλθει από αυτά τα έργα θα είναι και πρόσκαιρη και άλλα προβλήματα θα δημιουργηθούν, όπως φαίνεται ήδη από την αύξηση κυκλοφορίας στους κόμβους των νέων οδικών αξόνων, (βλ. Καισαριανή κ.λπ.), αλλά και από την συνολική υποβάθμιση του περιβάλλοντος στο λεκανοπέδιο. Στην περιοχή μας η περιφερειακή Υμηττού ουσιαστικά θα τέμνει το δάσος του Καρέα διαταράσσοντας τόσο την πανίδα του Υμηττού αλλά θέτοντας και υπαρκτό ζήτημα επέκτασης της οικοδόμησης.\nΤο στρατόπεδο Σακέτα στον Κουταλά, υπάρχει χρόνια. Ποτέ καμία δημοτική αρχή δεν πήρε κάποια πρωτοβουλία για την απομάκρυνση του. Ακόμα και πρόσφατα όταν υπήρχε στη δημοσιότητα μία συζήτηση για την απομάκρυνση των στρατοπέδων από τους χώρους της Αθήνας δεν υπήρξε μία αποφασιστική κινητοποίηση των φορέων για την απομάκρυνσή του από τον Υμηττό. Αντίθετα τα τελευταία χρόνια με την πλήρη ανοχή του Δήμου το συγκρότημα στρατοπέδων έχει επεκταθεί με ιδιαίτερα επιβαρυντικές εγκαταστάσεις για τον περιβάλλοντα πράσινο χώρο. Χτίστηκε κεντρικό βενζινάδικο ενώ δημιουργήθηκε και κεντρική αποθήκη Σούπερ Μάρκετ.\nΤο νταμάρι Πολύδωρα που εκμεταλλεύεται η Εργάνη ποτέ δεν έκλεισε και δεν αποδόθηκε στο δημόσιο. Ούτε όμως πάρθηκε ουσιαστική πρωτοβουλία για κάτι τέτοιο. Κατά καιρούς χρησιμοποιήθηκε ως χώρος απόθεσης μεγάλων αχρήστων και εγκαταλελειμμένων αυτοκινήτων αλλά και μεγάλης ποσότητας οικιστικών σκουπιδιών από την Δημοτική Αρχή τουλάχιστον σε μία περίπτωση, που είχε καταγγελθεί και από τον τύπο, ενώ άχρηστα πετούσαν και διάφοροι ιδιώτες. Τελευταία υπήρξε μία πρωτοβουλία για την επιχωμάτωσή του από την προηγούμενη Δημοτική Αρχή αλλά και αυτή χωρίς ουσιαστική μελέτη και έλεγχο και χωρίς ουσιαστική πρόβλεψη για το πως μπορεί να αξιοποιηθεί. Διάφορες μελέτες για την αξιοποίησή του έχουν μείνει ουσιαστικά στα συρτάρια χωρίς να εξεταστούν διεξοδικά. Η κατάσταση παραμένει.\nΣτον Κουταλά ακόμη λειτουργεί εγκατάσταση σκοπευτηρίου, η οποία αρχικά είχε παραχωρηθεί στο δήμο Βύρωνα, στη συνέχεια ο δήμος την παραχώρησε στην Γενική Γραμματεία Αθλητισμού και διαμέσου της Γενικής Γραμματείας αναμείχθηκε και η Εκκλησία για αυτή την έκταση. Η Γενική Γραμματεία Αθλητισμού ανακάλυψε ότι το Ολυμπιακό Σκοπευτήριο δεν μπορεί να γίνει στα 250 στρέμματα στο Μαρκόπουλο Αττικής γιατί γειτνιάζει με το νέο αεροδρόμιο και έχει κάνει κρούση στον Οργανισμό Αθήνας για αναζήτηση έκτασης στον Υμηττό 1.400 στρεμμάτων. Προσανατολίζεται στο σκοπευτήριο στην Α΄ και Β' ζώνη προστασίας δίπλα στο στρατόπεδο Σακέττα, στο ανενεργό λατομείο Εργάνη, που έγινε για τους Μεσογειακούς του 1991 σχεδιάζοντας και άλλες εγκαταστάσεις μαμούθ (ΑΥΓΗ 12-12-99). Δίπλα στο σκοπευτήριο αυτό ο Δήμος Βύρωνα παλαιότερα είχε λειτουργήσει δημοτικό αναψυκτήριο.\nΠάντα στην περιοχή του Κουταλά και λίγο πιο πάνω από το στρατόπεδο Σακέτα μέσα σε πευκόφυτη έκταση λειτουργεί ιδιωτικό πάρκινγκ οχημάτων του επιχειρηματία Λιοσάτου. Έχει καταπατηθεί μία έκταση εντελώς παράνομα μέσα στα πεύκα για να παρκάρουν τα οχήματα του εν λόγω επιχειρηματία. Κανένας δεν έχει παρέμβει. Ούτε δημοτική αρχή, ούτε δασαρχείο. Καμία παρανομία δεν έχει γίνει αντιληπτή από τους αρμοδίους. Ούτε και ο τοπικός τύπος αναφέρει τίποτα αλλά δε ξεχνά ταυτόχρονα να βάζει τις διαφημιστικές καταχωρήσεις του εν λόγω επιχειρηματία στα πρωτοσέλιδα του.\nΠολύ κοντά στην προηγούμενη έκταση λειτουργεί και ο σταθμός μεταφόρτωσης απορριμμάτων του Δήμου μας. Χρόνια τώρα ο Υμηττός ήταν η εύκολη λύση για τη μεταφόρτωση απορριμμάτων. Η προηγούμενη δημοτική αρχή είχε θέσει μάλιστα ζήτημα να μετατραπεί ο υπάρχων σταθμός, σε σταθμό μεταφόρτωσης για 6 - 7 γειτονικούς δήμους, επικαλούμενη τα έσοδα που θα προκύψουν. Βασικό επιχείρημα της ήταν ότι εκείνη η περιοχή δεν ήταν δάσος αλλά νταμάρι αχρησιμοποίητο. Σας θυμίζει μήπως το ίδιο ακριβώς επιχείρημα της κ. Β. Παπανδρέου πριν λίγες ημέρες για το Συνοδικό Μέγαρο; Ο σταθμός εκείνος έμεινε στα χαρτιά, αλλά ο υπάρχων συνεχίζει να λειτουργεί και να διασπείρει τα σκουπίδια στην γύρω περιοχή.\nΣε διάφορα σημεία ιδιώτες εγείρουν δικαιώματα κυριότητας αλλά κυρίως η Εκκλησία. Σχεδόν όλη η περιοχή κάτω από την Κατεχάκη στα διοικητικά όρια του δήμου Βύρωνα διεκδικείται από την Εκκλησία (πικ - νικ, Ζωοδόχος Πηγή - Αναπηρικά, Λόφος Κοπανά). Έχει εγκριθεί από το ΥΠΕΧΩΔΕ σε έκταση απέναντι από το νεκροταφείο Καισαριανής (πλησίον μονής Αγίου Ιωάννη) σε πευκόφυτη έκταση η κατασκευή επισκοπείου Βύρωνα - Καισαριανής. Μέχρι ψηλά στο βουνό βρίσκει κανείς ταμπέλες που δηλώνουν ότι πρόκειται για «Ιδιοκτησία της Εκκλησίας της Ελλάδος». Παλαιότερα τέτοιες ταμπέλες ξηλώνονταν άμεσα από το δήμο ενώ δε γίνονταν ανεκτές τέτοιες απαιτήσεις, που αμφισβητούσαν το δημόσιο χαρακτήρα του Υμηττού. Εδώ και καιρό όμως οι διεκδικήσεις υπέρ του Δημοσίου στην πράξη εγκαταλείπονται σιωπηρά τόσο από την κυβέρνηση όσο και από τον Δήμο.\nΟ πολύπαθος «Λόφος Κοπανά» και η περιοχή της Ζωοδόχου Πηγής κάτω από την Κατεχάκη αυτήν την περίοδο βρίσκονται σε πορεία καταπάτησης σε διάφορα σημεία. Η περιοχή αυτή επανειλημμένα έχει γίνει στόχος εμπρηστών. Στα σύνορα με την Άγια Μαρίνα τσιμεντοποιήθηκε ένα ρέμα εντός διοικητικών ορίων Δήμου Βύρωνα για να φτιάξει από επάνω συγκρότημα σχολείων ο Δήμος Ηλιούπολης, το οποίο θα εκτεινόταν σε όλη την έκταση του λόφου που υπάρχουν τα σχολεία Καρέα και το γήπεδο της ΔΗΑΝΑ. Το θέμα επανειλημμένα ήρθε στο δημοτικό συμβούλιο και από την Αριστερή Παρέμβαση αλλά και με υπογραφές κατοίκων. Το δημοτικό συμβούλιο αρνήθηκε να το συζητήσει. Δεν έκδωσε ούτε μία ανακοίνωση που να υπερασπίζεται το δασικό χαρακτήρα της περιοχής. Τελικά το έργο πάγωσε μετά από προσφυγή στο ΣτΕ κατοίκων της Ηλιούπολης, το οποίο ακύρωσε σχετική απόφαση του Περιφερειάρχη για τη δόμηση του χώρου, θεώρησε ότι η περιοχή είναι δασική και ότι η δόμηση είναι ασύμβατη με το περιβάλλον. Η απόφαση καλώς βγήκε. Η τσιμεντοποιημένη πλέον ρεματιά μετατρέπεται σε σκουπιδότοπο και πάρκινγκ του γηπέδου. Καμία πρωτοβουλία αποκατάστασης δεν έχει παρθεί από το δήμο. Στην ίδια περιοχή πριν λίγο καιρό η Cosmote ζητούσε να φτιάξει κεραία, έργο το οποίο μπλοκαρίστηκε από την κινητοποίηση των κατοίκων της περιοχής. Επίσης στην ίδια περιοχή υπάρχουν εγκαταλελειμμένες επεκτάσεις των σχολείων Καρέα και δίπλα μία Εκκλησία που η κατασκευή της επίσης έχει μπλοκαριστεί. Πλησίον της μονής Ζωοδόχου Πηγής –εδώ και καιρό– υπάρχει ζήτημα για την κατασκευή παιδικού σταθμού από τον Δήμο σε πευκόφυτη έκταση. Δημοτικοί σύμβουλοι ισχυρίζονται ότι στην συγκεκριμένη περιοχή δεν πρόκειται να κοπεί ούτε ένα δέντρο. Τα ίδια ισχυρίζεται και η Β. Παπανδρέου για την κατασκευή Συνοδικού Μεγάρου στο δάσος του Καρέα.\nΣαν επιστέγασμα σε όλα αυτά έρχεται το θέμα της πυρασφάλειας του Υμηττού. Πολλά ερωτήματα θέτονται με όλες αυτές τις εξελίξεις για τις επανειλημμένες φωτιές στην περιοχή μας. Μέχρι τώρα η εθελοντική προσφορά της ομάδας εθελοντών δασοπυροσβεστών του Δήμου έχει αποδειχθεί σωτήρια. Το έργο τους είναι αναγνωρίσιμο απ’ όλους. Ωστόσο δε συνοδεύεται από αντίστοιχη δουλειά σε επίπεδο δήμου. Δεν είναι μόνο θέμα εξοπλισμού των εθελοντών που είναι ελλιπής. Το κυριότερο είναι ότι λείπει μία προσεκτική μελέτη για τη φύλαξη του χώρου, για την κατασκευή δρόμων πρόσβασης για τη πιθανή φωτιά, για την άμεση αποκατάσταση καμένων περιοχών, για τα σημεία όπου πρέπει να υπάρχουν γεωτρήσεις και δεξαμενές. Η προηγούμενη δημοτική αρχή είχε κάνει όντως κάποιες γεωτρήσεις στον Υμηττό, που συνάντησαν την αντίδραση του εκκλησιαστικού παράγοντα, όμως ποτέ δεν αντιμετωπίστηκε το θέμα με υπευθυνότητα για μία συνολική λύση φύλαξης. Σε πολλά σημεία η περίφραξη γύρω από το δάσος καταστρέφεται και δεν επισκευάζεται με αποτέλεσμα σε «σκοτεινές» ώρες να ρίπτονται μπάζα από ασυνείδητους κ.λπ.\nΗ στάση των Δήμων, της Κυβέρνησης, της Εκκλησίας\nΟ κατάλογος είναι μακρύς και μπορούν να προστεθούν ακόμα πολλά. Όμως αυτά αρκούν για να δείξουμε ότι επί της ουσίας αυτό που βασιλεύει στον Υμηττό είναι ο καιροσκοπισμός και η αδιαφορία όλων των αρμοδίων. Τα επιχειρήματα που άντλησε το ΥΠΕΧΩΔΕ και η Εκκλησία για να στηρίξουν τον αφανισμό του δάσους του Καρέα είναι επιχειρήματα που έχουν ακουστεί από τοπικούς φορείς και δημοτικούς άρχοντες όταν προσπαθούσαν οι ίδιοι να χωροθετήσουν χρήσεις στην περιοχή του Υμηττού.\nΕδώ και καιρό η κυβέρνηση, με τη σύμπλευση της Νέας Δημοκρατίας προωθεί μία λογική εξυπηρέτησης συμφερόντων σε βάρος του περιβάλλοντος βάζοντας ταφόπλακα στους τελευταίους πράσινους χώρους στην πρωτεύουσα. Το νομοσχέδιο για τα δάση σε συνδυασμό με τις τελευταίες τροπολογίες που κατατίθενται μαζί με το νομοσχέδιο για τα αυθαίρετα θα σημάνουν την δόμηση και συνολική καταστροφή του Υμηττού αλλά και άλλων ελεύθερων χώρων και χώρων πρασίνου στην πόλη. Τα τελευταία γεγονότα στην περιοχή μας είναι ενδεικτικά για το πως επιχειρείται μία συναλλαγή ώστε προεκλογικά να κλείσει μία κόντρα πολιτικών - εκκλησίας που είχε ξεκινήσει με τις ταυτότητες. Η Εκκλησία, ως οργανισμός, γίνεται συνένοχος σε ένα έγκλημα κατά της ζωής των Αθηναίων και εκμεταλλεύεται το θρησκευτικό αίσθημα προσπαθώντας να προωθήσει δικά της επιχειρηματικά συμφέροντα.\nΕνδεικτικά αναφέρουμε ότι η Ιερά Σύνοδος της Εκκλησίας έχει προϋπολογίσει ποσό 888.000 ευρώ, περίπου 300 εκατομμύρια δραχμές, για το "φαίνεσθαι", την ώρα που το κοινωνικό έργο διεκδικεί και παίρνει εν τέλει πολύ λιγότερα.(Αυγή 19/1/2003). Την ίδια στιγμή, μέχρι το 1984, οπότε και υπάρχουν επίσημα στοιχεία, στην κυριότητα της Εκκλησίας είχαν περιέλθει περίπου 430.000 στρέμματα, που απλώνονται σε όλη την Ελλάδα, ενώ διεκδικούσε άλλα 420.000 στρέμματα στα οποία η Εκκλησία είναι νομέας. Πρόκειται για τα λεγόμενα “διακατεχόμενα”, για τις εκτάσεις, δηλαδή, που ανήκουν μεν στο Δημόσιο, αλλά τις διαχειρίζεται η Εκκλησία. Αξίζει να σημειωθεί ότι στην Αττική, σε περιοχή εντός σχεδίου πόλεως, το στρέμμα αξίζει από 30 έως 120 εκατομμύρια, ενώ, εκτός σχεδίου, από 5 έως 10 εκατ. Αυτά εννοούμε όταν λέμε εκκλησιαστικά επιχειρηματικά συμφέροντα...\nΟι δημοτικοί άρχοντες με την εγκληματική έως σήμερα συμπεριφορά τους στο θέμα του Υμηττού θα έχουν τεράστιες ευθύνες για την πιθανή οικοδόμηση του δάσους του Καρέα. Έτσι τίθεται το ζήτημα και για την νέα δημοτική αρχή και το δημοτικό συμβούλιο. Ήδη μετά την αναβολή της τροπολογίας (η οποία εντέχνως έχει παρουσιαστεί από τον τύπο ως απόσυρση) ο Δήμος επαναπαύτηκε. Πιστεύουμε ότι το θέμα είναι πολύ σοβαρό. Άμεσα θα πρέπει να υπάρξει ενημέρωση των πολιτών και σχετική συνάντηση όλων των φορέων της πόλης στην οποία θα τεθεί το ζήτημα της σωτηρίας του δάσους του Καρέα. Είναι εξαιρετικά επείγον να παρθούν πρωτοβουλίες για την απομάκρυνση χρήσεων από τον Υμηττό ασύμβατων ως προς το δασικό περιβάλλοντα χώρο, όπως ο σταθμός μεταφόρτωσης και άλλες που ήδη αναφέραμε, ώστε να αποδυναμωθούν επιχειρήματα που αμφισβητούν το δασικό χαρακτήρα της περιοχής. Στη συνέχεια θα πρέπει να παρθούν πρωτοβουλίες στο επίπεδο δήμου ώστε να υπάρξει αντίδραση ενάντια στην ολέθρια παράδοση 270 στρεμμάτων δάσους στην Εκκλησία. Απέναντι σε όλα αυτά είναι ανάγκη να αντιταχθεί μία πάγια θέση ότι σε χώρους περιαστικού πρασίνου (Β΄ ζώνη Υμηττού) δεν πρέπει να γίνει δεκτή καμία απόπειρα δόμησης.\nΣτο πνεύμα αυτό καλούμε τη Δημοτική Αρχή να αναλάβει τις ευθύνες της, να κινητοποιηθεί άμεσα και να μην αφήνει το χρόνο να περνά και κυρίως καλούμε τους πολίτες με την δραστήρια επαγρύπνηση και κινητοποίησή τους να σταματήσουν το έγκλημα που συντελείται εναντίον τους.\nΤα λίγα δέντρα που έχουν μείνει στην περιοχή μας δεν είναι πολυτέλεια. Είναι ζωτική ανάγκη για όλο το λεκανοπέδιο....\nΑναρτήθηκε από ΑΡΙΣΤΕΡΗ ΠΑΡΕΜΒΑΣΗ ΒΥΡΩΝΑ στις 8:54:00 μ.μ.


Η Arianny Celeste βάζει τα κόκκινα τα πρόστυχα εσώρουχα της | KoolNews\nSEXY Η Arianny Celeste βάζει τα κόκκινα τα πρόστυχα εσώρουχα της\nΔευτέρα, 28. Μαρτίου 2016 - 13:24\nΌταν έχεις μάθει να ζεις με τους κανόνες του Ultimate Fighting Championship πολλές φορές μπερδεύεις το που χρειάζεται να τους χρησιμοποιήσεις. Η Arianny Celeste είναι ένα σκληρό κορίτσι που έχει μάθει πως λειτουργεί το παιχνίδι του ρινγκ και εφαρμόζει τις πρακτικές του και στην κανονική ζωή. Ιδίως το νοκ άουτ που σε θέτει εκτός. Μόνο που όταν φοράει κόκκινα εσώρουχα το νοκ άουτ αργεί να έρθει και δεν σημαίνει ότι τελειώνει ο αγώνας.\nΕίναι το νοκ άουτ που απλώς εσύ είσαι ανήμπορος να αντιδράσεις στα χτυπήματα, αλλά συνεχίζεις να τα δέχεσαι. Η Arianny Celeste ξέρει που και πως πρέπει να χτυπήσει και η φωτογράφιση της με κόκκινα, διχτυωτά εσώρουχα είναι το KO της.\nΟ φωτογράφος Martin Murillo της έβαλε ένα διχτυωτό κορμάκι κόκκινης απόχρωσης και κόκκινες κάλτσες, την τοποθέτησε σε ένα κρεβάτι και της έδωσε το ελεύθερο να πάρει τις πιο σέξι πόζες της. Κάτι που είναι ευκολάκι για την Arianny. Κάπως έτσι κερδίζει τις μάχες της και στο ρινγκ. μοντέλοσέξικόκκιναArianny Celesteπρόστυχα εσώρουχα\nSEXY Έλσα Χοσκ & Τζόσεφιν Σκράιβερ σκορπίζουν τον… πανικό με τα οπίσθιά τους! (pic) «Η ισχύς εν τη ενώσει» αναφέρει η αρχαία ρήση και στην περίπτωση των Έλσα Χοσκ και Τζόσεφιν Σκράιβερ ταιριάζει απόλυτα!\nΟι δύο καλλονές και αγγελάκια της Victoria's Secret ενώνουν... SEXY Η Αλεσάντρα Αμπρόσιο πετάει το μαγιό της και μοιράζει εγκεφαλικά (pics & vids) Τη μεγάλη της αγάπη, τις πασαρέλες, άφησε για λίγο η Αλεσάντρα Αμπρόσιο που ζει το απόλυτο όνειρο! H βραζιλιάνα καλλονή πρωταγωνιστεί στο νέο σποτ του περιοδικού «LOVE» με τίτλο «... SEXY Μετά από αυτή τη φωτογραφία… θα πέσεις στα πόδια της Μπέλα Χαντίντ! (pic) Με τα ατελείωτα καλλίγραμμα πόδια της σε πρώτο πλάνο, η 19χρονη καλλονή βάζει «φωτιά» στα social media για ακόμα μία φορά, χωρίς να δείχνει «έλεος» προς τους θαυμαστές της! Μετά... Best of internet


Wallpaper superman-κόκκινο-μπλε και superman\nSuperman-κόκκινο-μπλε και superman\nWallpaper superman-κόκκινο-μπλε και superman (superman κοκκινο / superman μπλε)\nΔωρεάν wallpaper superman-κόκκινο-μπλε και superman (superman κοκκινο / superman μπλε) για να κατεβάσετε στον υπολογιστή σας\nΜε σχεδόν όλα τα προβλήματα του κόσμου sovled, οι δύο Supermen έχουν χρόνο να ασχολούνται με προσωπικά θέματα. Ο διαχωρισμός τους επιτρέπει να επιλύσει την αγάπη τρίγωνο μεταξύ Σούπερμαν, Lois Lane, και Lana Lang. Κάθε γυναίκα ισχυρίζεται δικό του Superman, και έχουν ένα τριπλό γάμο: Superman-Blue παντρεύεται Lana, Superman-Red παντρεύεται Lois. Αυτή φόντο παίρνει στη σελίδα, 11 χρόνια , 2 μήνες και 26 ημέρες\nSuperman-κόκκινο-μπλε και superman superman κοκκινο / superman μπλε\nSuperman-κόκκινο-μπλε και superman. Πρόκειται για μια εικόνα χωρίς να θέσει στον υπολογιστή σας. Στο δείγμα μας έχουν αυτή τη συλλογή εικόνων για να κατεβάσετε. Για όλους τους τύπους και τα λειτουργικά συστήματα ηλεκτρονικών υπολογιστών. Εικόνες μεγέθη για όλες τις οθόνες.\nWallpaper superman-κόκκινο-μπλε και superman (superman κοκκινο / superman μπλε). Δωρεάν wallpapers HD εικόνες με εικόνες, και Ιστορικό superman-κόκκινο-μπλε και superman (superman κοκκινο / superman μπλε). Download wallpaper superman-κόκκινο-μπλε και superman (superman κοκκινο / superman μπλε) για το PC από Gifmania δίκτυα, το δίκτυο των ελεύθερων χώρων στο internet. Εικόνες από wallpapers superman-κόκκινο-μπλε και superman (superman κοκκινο / superman μπλε) για την επιφάνεια εργασίας. Κατεβάστε Φόντο επιφάνειας εργασίας Superman κόκκινο, μπλε Superman, supermans, το χρώμα του Σούπερ&#. HD Wallpapers superman-κόκκινο-μπλε και superman (superman κοκκινο / superman μπλε). Αυτή φόντο κατέχει την 1342η θέση στη συνολική πάνω μέρος της ιστοσελίδας.


Τους 7 όρους της Τεχεράνης για να παραμείνει στην πυρηνική συμφωνία έθεσε ο Χαμενεϊ\nHome / Uncategorized / Τους 7 όρους της Τεχεράνης για να παραμείνει...\nΤους επτά όρους της Τεχεράνης για να παραμείνει στη διεθνή συμφωνία του 2015 για το πυρηνικό της πρόγραμμα έθεσε ο ανώτατος πνευματικός ηγέτης του Ιράν αγιατολάχ Αλί Χαμενεϊ.\nΑνάμεσα σε αυτούς περιλαμβάνονται βήματα που πρέπει να κάνουν ευρωπαϊκές τράπεζες για να διασφαλίσουν το εμπόριο με την Τεχεράνη, μετά την αποχώρηση των ΗΠΑ από τη συμφωνία.\n“Οι ευρωπαϊκές τράπεζες θα πρέπει να διαφυλάξουν το εμπόριο με την Ισλαμική Δημοκρατία. Δεν θέλουμε να ξεκινήσουμε μια μάχη με αυτές τις τρεις χώρες (Γαλλία, Γερμανία και Βρετανία) αλλά ούτε τις εμπιστευόμαστε”, ανέφερε ο Χαμενεϊ.\n“Η Ευρώπη θα πρέπει να εγγυηθεί πλήρως τις πωλήσεις ιρανικού πετρελαίου. Στην περίπτωση που οι Αμερικανοί βλάψουν τις πετρελαϊκές μας πωλήσεις…η Ευρώπη θα πρέπει να αναπληρώσει αυτό και να αγοράσει ιρανικό πετρέλαιο”, πρόσθεσε.


Βραβείο Λογοτεχνίας - Βικτώρια Χίσλοπ | exaleiptron\nΒραβείο Λογοτεχνίας - Βικτώρια Χίσλοπ\nΔημοσιεύθηκε : Δευτέρα, 23 Απριλίου 2018 15:34 |\nΑρχικά ήταν γνωστή στους λογοτεχνικούς και βιβλιοφιλικούς κύκλους, μέχρι που η προβολή της τηλεοπτικής σειράς «το Νησί» , που αποτελεί μεταφορά του ομώνυμου βιβλίου της, την έκανε όχι μόνο πασίγνωστη, αλλά και ιδιαίτερα αγαπητή σε όλη την Ελλάδα.\nΗ Βικτόρια Χίσλοπ γεννήθηκε στην περιοχή του Κεντ στην νοτιοανατολική Αγγλία και σπούδασε αγγλική λογοτεχνία στο Πανεπιστήμιο της Οξφόρδης, ενώ στη συνέχεια ασχολήθηκε με τις εκδόσεις και τη δημοσιογραφία. Κατά τη διάρκεια της θητείας της ως δημοσιογράφος, έγραψε για την εκπαίδευση, τα παιδιά και τα ταξίδια και βρέθηκε ως απεσταλμένη σε κάθε ήπειρο της γης.\nΕμπνευσμένη από μια επίσκεψη στη Σπιναλόγκα, το εγκαταλειμμένο νησάκι των λεπρών, έγραψε το μυθιστόρημα «Το Νησί» το 2005. Με το βιβλίο αυτό εισήλθε επίσημα στον κόσμο της λογοτεχνίας.\nΗ ευαίσθητη πένα της έμελε να αγγίξει εκατομμύρια ανθρώπους σχεδόν σε όλη τη γη.\n«ΤΟ Νησί» έγινε διεθνές μπεστ σέλερ με πάνω από 5 εκατομμύρια αντίτυπα που πωλήθηκαν σε όλο τον κόσμο και μεταφέρθηκε στην τηλεόραση, σε τηλεοπτική σειρά 26 επεισοδίων που προβλήθηκε δυο φορές από το Mega.\nΑς σημειωθεί ότι απέρριψε πρόταση που της είχε γίνει από το Χόλυγουντ για να γίνει κινηματογραφική ταινία γιατί φοβήθηκε ότι το βιβλίο της θα γινόταν ταινία τρόμου, κάτι που δεν το ήθελε.\nΚατατάχθηκε δε, ανάμεσα στα 100 πιο επιτυχημένα βιβλία που καθόρισαν τη δεκαετία και της απονεμήθηκε ο τίτλος της νεοεισερχόμενης συγγραφέως της χρονιάς των British Book Awards (Βρετανικών Βραβείων Βιβλίων).\nΔεν είναι βέβαια τυχαίο ότι είναι πρέσβειρα της «Lepra», μιας φιλανθρωπικής κοινότητας του Ηνωμένου Βασιλείου, που συγκεντρώνει χρήματα για τη θεραπεία των τριών εκατομμυρίων ανθρώπων που πάσχουν από τη νόσο σε όλο τον κόσμο.\nΗ αγάπη της για τη Μεσόγειο την οδήγησε στη συνέχεια στην Ισπανία και στο βιβλίο της «Η Επιστροφή» The Return ,που έγινε επίσης μπεστ σέλερ στο Ηνωμένο Βασίλειο, επιστρέφει στην Ελλάδα και γράφει για τα οδυνηρά μυστικά του εμφυλίου πολέμου.\nΤη βρίσκουμε ξανά στην Ελλάδα. Με το τρίτο της μυθιστόρημα, The Thread (Η κλωστή), που αφηγείται την εντυπωσιακή και ταραγμένη ιστορία της Θεσσαλονίκης και του λαού της στον 20ό αιώνα. Από τον ξεριζωμό της Σμύρνης μέχρι την καθημερινή τους ζωή οι ήρωες σκιαγραφούνται με ιδιαίτερη ευαισθησία. Δημοσιεύθηκε το 2011 και έτυχε ευρείας αναγνώρισης. Συγχρόνως επιβεβαίωσε τη φήμη της ως εμπνευσμένης αφηγήτριας και ήταν υποψήφιο στα British Book Awards .\nΑκολούθησε η χαρακτηριζόμενη ως πολύ θαυμαστή συλλογή των ελληνικών σύντομων ιστοριών, The Last Dance and Other Stories (Ο τελευταίος χορός και άλλες ιστορίες).\nΤο βιβλίο Η Ανατολή (Sunrise), με θέμα της Κύπρο, που κυκλοφόρησε τον Σεπτέμβριο του 2014 ήταν το νούμερο ένα μπεστ σέλερ στο Ηνωμένο Βασίλειο και την Ελλάδα.\nΑκολουθούν οι Cartes Postales από την Ελλάδα, που είναι η πρώτη της δουλειά με έγχρωμη και φανταχτερή εικονογράφηση. Είναι η ιστορία μιας Αγγλίδας στην Πελοπόννησο και όχι μόνο - και διαπνέεται από το μότο «Ζήσε τη ζωή σου στο έπακρο»\nΤο βιβλίο αναδείχθηκε πρώτο σε πωλήσεις στο Ηνωμένο Βασίλειο, αμέσως μόλις κυκλοφόρησε το 2017 και κατείχε την πρώτη θέση επί πέντε εβδομάδες. Έχει ήδη μεταφραστεί σε δέκα γλώσσες και ήταν υποψήφιο για το βραβείο Βρετανικών Βιβλίων μυθιστόρημα της χρονιάς.\nΤα βιβλία της Βικτώριας μεταφράζονται σε περισσότερες από τριάντα πέντε γλώσσες και έχουν γίνει μπεστ σέλερ στην Κίνα, την Ελλάδα, τη Γαλλία, το Ισραήλ, τη Νορβηγία και το Ηνωμένο Βασίλειο. Έχει επίσης κερδίσει πολλά λογοτεχνικά βραβεία στη Γαλλία.\nΆλλωστε στο γράψιμό της, αναγνωρίζει κανείς μια ιδιαίτερα ταλαντούχο συγγραφέα, η οποία σκάβει, γνωρίζει, μαθαίνει και εμβαθύνει στο ιστορικό πλαίσιο των ιστοριών της και στη συνέχεια χρησιμοποιεί δεξιοτεχνικά τη μυθοπλασία για να στήσει υπέροχα μυθιστορηματικά σκηνικά και εικόνες γεμάτες συναίσθημα και ανθρωπιά.\nΕκτός από τη μελέτη της ελληνικής γλώσσας (άλλωστε η τελική φιλοδοξία της είναι να διαβάζει τα πάντα και τα πάντα χωρίς την παρουσία ενός λεξικού δίπλα της), ξοδεύει τον ελεύθερο χρόνο της παίζοντας τένις, πηγαίνοντας στο θέατρο και τον κινηματογράφο και ταξιδεύοντας. Η Βικτώρια μοιράζει το χρόνο της ανάμεσα στο Ηνωμένο Βασίλειο και την Ελλάδα, όπου έχει δικό της σπίτι.\nΜετά από όλα αυτά θα ήταν περιττό να πούμε γιατί το βραβείο λογοτεχνίας απονέμεται σε μια Βρετανίδα που γνωρίζει την Ελλάδα και τους Έλληνες καλύτερα από τον καθένα και με αγάπη συστήνει την Ελλάδα του χθες και του σήμερα σε όλη τη γη.\n< - Προηγούμενο - Βραβείο Εικαστικών - Μαρία Φιλοπούλου\n- Επόμενο - Βραβείο Μουσικής - Νεφέλη Μούσουρα >


ΠΡΟΟΔΕΥΜΕΝΟ ΩΡΟΣΚΟΠΙΟ - PROODEYMENO WROSKOPIO\nΚάποια ξεκούραση για εσάς έρχεται αστρολογικά. Πολλά πράγματα που φαίνονταν αφηρημένα ή αποσυνδεδεμένα από την πραγματικότητά σας είναι πλέον απτά και μπορείτε να τα δείτε και να τα αισθανθείτε για αυτό που είναι. Μείνετε σε επαφή με τον εαυτό σας.\nΤαύρος Ημερήσιο Ωροσκόπιο 22-5-2017 Θα μπορούσατε να καλέσετε ανθρώπους σπίτι σας ή να προσφέρετε κάποια συναισθηματική (ή οικονομική) υποστήριξη και είστε πιο πρόθυμοι να το κάνετε αυτό από το συνηθισμένο. Αυτή είναι μια περίοδος πολύ καλή για θεραπείες ομορφιάς, αγορές για το σπίτι και την οικογένειά σας και θα έχετε επιτυχία στην προσωπική σας βελτίωση.\nΟι αστρολογικοί δείκτες ευτυχίας στην ερωτική ...\nΜπορεί να θεωρείτε ο ένας τον άλλον ως δεδομένο. Καθώς αισθάνεστε ασφαλείς στη σχέση σας, δεν ανησυχείτε και δεν χρειάζεται να κάνετε κάτι για να εντυπωσιάσετε το σύντροφό σας. Δεν προσπαθείτε να αιχμαλωτίσετε ο ένας τον άλλον πια, είστε ήδη μαζί. Έτσι λοιπόν τα ελαττώματα και οι ιδιορρυθμίες του καθενός έρχονται στην επιφάνεια και οτιδήποτε θεωρούσατε ...\nΆστραψε και βρόντηξε η Βίκυ Χατζηβασιλείου: «Ο ...\nΆστραψε και βρόντηξε η Βίκυ Χατζηβασιλείου: «Ο καθένας μας θα κριθεί… όταν «φύγει»» Η Βίκυ Χατζηβασιλείου πήγε στο θέατρο και μίλησε στην κάμερα του Happy Day.\t...\nΟ μέγας άρχων των ποταμιών του χρόνου, ο Κρόνος, θα περάσει στις 15 Ιουνίου στον Σκορπιό ανάδρομος. Την 1η Αυγούστου θα ορθοδρομήσει και θα περάσει ορθός στον Τοξότη στις 19 Σεπτεμβρίου του 2015. Η επιρροή του είναι πολύ σημαντική, το γεγονός ότι γενικά μπαίνει σε ένα τόσο καρμικό ζώδιο σε ανάδρομη πορεία θα επηρεάσει πάρα πολύ τον τομέα των σχέσεων, σε ένα ...\nΛέων Ημερήσιο Ωροσκόπιο 18-11-2014 Σκεφτείτε πόσο χρόνο ξοδεύετε όταν προκύπτουν προβλήματα, συνήθως τρώτε τις περισσότερες ώρες με συναδέλφους, φίλους ή συνεργάτες και παραμελείτε τον σύντροφό σας ή και τον εαυτό σας, έτσι δημιουργείται μια ανισορροπία που θα πρέπει να την εξετάσετε. Προσπαθήστε να δημιουργήσετε ένα διάγραμμα όπου ο χρόνος σας να ...\nΌταν κοιτάζουμε ένα προοδευμένο ωροσκόπιο το πρώτο πράγμα που επιθυμούμε να εντοπίσουμε είναι αν σε κάποια περίοδο την οποία εξετάζουμε θα έχουμε όψεις του προοδευμένου Ήλιου με κάποιον πλανήτη. Αν δεν υπάρχει διέλευση ή συνάντηση, τότε η περίοδος που εξετάζουμε θα είναι πολύ ομαλή, αλλά και άδεια από γεγονότα, μια περίοδος περισυλλογής και εσωτερικής ...\nΙνδιάνικο ωροσκόπιο: Εσύ σε ποιο ζώδιο του ...\nΤόνια Σωτηροπούλου: Τι αποκαλύπτει το ωροσκόπιό ...\nΟ δρόμος για τα αστέρια ξεκινάει από εδώ! Ζώδια, πλανήτες, εκλείψεις, συναστρίες… Τι κρύβουν; Τι μας επιφυλάσσουν; Πώς μας επηρεάζουν;Η Άση Μπήλιου έχει τις απαντήσεις και τις...\nΤοξότης - Ημερήσιο Ωροσκόπιο 17-12-2013\nΓενικά: Έχουν αντιστραφεί οι όροι και αντί να έχετε εσείς την φροντίδα όλων, που το συνηθίζετε έτσι και αλλιώς, είστε αρκετά επιλεκτικοί. Έρωτας: Παρόλο που αναζητάτε την ασφάλεια και την συναισθηματική εξασφάλιση μερικές φορές ρισκάρετε και σας έλκουν πρόσωπα πολύ διαφορετικά από την ψυχοσύνθεσή σας. Πιθανόν με τον Τοξότη να επικοινωνείτε στα ...


Ίδρυμα Ωνάση x REC #BeatItWithaBeat - REC | The Official website of REC\nΤο Ίδρυμα Ωνάση και οι REC ενώνουν τις δυνάμεις τους και καλούν παιδιά και εφήβους να στείλουν τις δικές τους ιδέες ώστε με αυτό τον τρόπο να γράψουν μαζί ένα τραγούδι για την πανδημία.\nΑν είσαι 12 έως 17 ετών, μοιράσου σκέψεις, ιδέες, εικόνες και με τα δικά σου υλικά δώσε έμπνευση στους REC να αποτυπώσουν τα μηνύματά σου σε στίχους και μουσική που θα γίνουν ένα ολοκαίνουργιο τραγούδι!\nΤο μόνο που έχεις να κάνεις είναι να περιγράψεις με τον δικό σου τρόπο, το προσωπικό σου βίωμα, εκφράζοντας πώς ένας έφηβος αντιμετωπίζει την εποχή της πανδημίας. Πώς είναι να ζεις την εφηβεία σου με μάσκα και περιορισμό μετακινήσεων; Να είσαι σε απόσταση ασφαλείας από τους φίλους σου και τα αγαπημένα σου πρόσωπα; Ποιο είναι το μήνυμα που θέλεις να περάσεις για την «επόμενη μέρα»;\nΕκφράσου και γράψε μαζί με τους REC ένα ιδιαίτερο τραγούδι που θα είναι η αποτύπωση της ίδιας της καθημερινότητάς σου!\nΜε τη συμμετοχή σου στο “Beat it with a beat“, μπορείς να πάρεις μέρος σε ψηφιακές συναντήσεις με τους REC και την εντατικολόγο Σάντυ Κολοβού που θα λύσει κάθε απορία σου για τον κορονοϊό.\nΜπορείς να δηλώσεις συμμετοχή έως τις 31.01.2021


Αχτσιόγλου: Εγκληματικοί οι χειρισμοί της κυβέρνησης για την πανδημία | Business Daily\nΑχτσιόγλου: Εγκληματικοί οι χειρισμοί της κυβέρνησης για την πανδημία\n13 Δεκ 2020 18:45 Ανανεώθηκε: 10:27\nΑναφορικά με το ζήτημα της εξοχικής κατοικίας του κ. Τσίπρα, η κ. Αχτσιόγλου σημείωσε ότι «ο κ. Μητσοτάκης χρησιμοποίησε κατά παραγγελία fakenews, μπας και ξεφύγει από τη δημόσια κατακραυγή για την καταστροφική διαχείριση της πανδημίας».\nΓια τεράστιες πολιτικές ευθύνες και εγκληματικούς χειρισμούς της κυβέρνησης για την πανδημία έκανε λόγο η Έφη Αχτσιόγλου, βουλευτής Επικρατείας και τομεάρχης Οικονομικών της Κ.Ο. του ΣΥΡΙΖΑ - Προοδευτική Συμμαχία, σε συνέντευξή της στην εφημερίδα Realnews.\nΗ κ. Αχτσιόγλου ανέφερε ότι έχουμε μέσα σε ένα μήνα και μία βδομάδα η χώρα μας να μετράει 2.500 ανθρώπινες απώλειες και ο κ. Μητσοτάκης μίλησε για επανάπαυση, καθυστερήσεις και ανεμελιά του ιδίου και της κυβέρνησης. Είναι μια κυνική ομολογία αποτυχίας, χωρίς όμως καμία πρόθεση αλλαγής. Ωστόσο εκτίμησε ότι δεν είναι τώρα η ώρα να γίνει νομικοποινική συζήτηση για πράξεις και παραλείψεις. «Ενδείξεις, βέβαια, υπάρχουν για σειρά ζητημάτων όπως η διπλή καταγραφή κρουσμάτων, η εγκληματική διαχείριση σε κέντρα πρόνοιας, γηροκομεία κ.λπ. Αυτά, όμως, δεν είναι της παρούσης» τόνισε.\nΑναφορικά με το ζήτημα της εξοχικής κατοικίας του κ. Τσίπρα, η κ. Αχτσιόγλου σημείωσε ότι «ο κ. Μητσοτάκης χρησιμοποίησε κατά παραγγελία fakenews, μπας και ξεφύγει από τη δημόσια κατακραυγή για την καταστροφική διαχείριση της πανδημίας και την εξωφρενική έλλειψη ενσυναίσθησης του δράματος των πολιτών που επέδειξε με τις βόλτες του στην Πάρνηθα».\nΠώς κρίνετε την εξέλιξη της πανδημίας έως τώρα;\nΔυστυχώς, δραματική. Βρισκόμαστε στις χειρότερες θέσεις της Ευρώπης στον δείκτη θανάτων ανά 100.000 πληθυσμού. Οι δείκτες των διασωληνωμένων και των κρουσμάτων παραμένουν καθημερινά πολύ υψηλοί, ενώ μειώνονται τα τεστ. Την εξέλιξη αυτή καθόρισαν οι εγκληματικοί χειρισμοί της κυβέρνησης: απολύτως ανεπαρκή μέτρα για τα νοσοκομεία, μη επίταξη ιδιωτικών ΜΕΘ, διπλό σύστημα καταγραφής και στρεβλή εικόνα για τα κρούσματα, απουσία μαζικών δωρεάν τεστ. Αλλά και παντελής έλλειψη προετοιμασίας στο άνοιγμα των σχολείων, στα μέσα μαζικής μεταφοράς, στο άνοιγμα του τουρισμού χωρίς ενιαία πρωτόκολλα. Έτσι φτάσαμε μέσα σε ένα μήνα και μία βδομάδα η χώρα μας να μετράει 2.500 ανθρώπινες απώλειες. Ο κ. Μητσοτάκης μίλησε για επανάπαυση, καθυστερήσεις και ανεμελιά του ιδίου και της κυβέρνησης. Είναι μια κυνική ομολογία αποτυχίας, χωρίς όμως καμία πρόθεση αλλαγής.\nΥπάρχουν ποινικές ευθύνες στη διαχείριση του κορονοϊού από την κυβέρνηση; Αποκλείετε το κόμμα σας να ζητήσει εξεταστική όταν τελειώσει η πανδημία;\nΣήμερα βρισκόμαστε σε συνθήκες μάχης. Καθημερινά χάνονται συνάνθρωποί μας. Τώρα πρέπει να στηρίξουμε τους ανθρώπους της πρώτης γραμμής και να απαιτήσουμε την ελάχιστη στήριξη της δημόσιας υγείας που σας ανέφερα, για να σωθούν όσο το δυνατόν περισσότεροι. Υπάρχουν τεράστιες πολιτικές ευθύνες και αυτές δεν κρύβονται. Εκτιμώ ότι δεν είναι η ώρα να γίνει νομικοποινική συζήτηση για πράξεις και παραλείψεις. Ενδείξεις, βέβαια, υπάρχουν για σειρά ζητημάτων όπως η διπλή καταγραφή κρουσμάτων, η εγκληματική διαχείριση σε κέντρα πρόνοιας, γηροκομεία κ.λπ. Αυτά, όμως, δεν είναι της παρούσης.\nΗ Πάρνηθα έφερε Λεγραινά… Μήπως έπρεπε η προσωπική ζωή των πολιτικών να μείνει εκτός αντιπαράθεσης;\nΕξισώνετε την ποδηλατάδα του κ. Μητσοτάκη στην Πάρνηθα, παραβιάζοντας σειρά υγειονομικών κανόνων και κανόνων του lockdown και εκπέμποντας μια απαράδεκτη αδιαφορία, την ώρα που η χώρα περνά τη μεγαλύτερη δοκιμασία λόγω των δικών του εγκληματικών λαθών, με τη λάσπη και τις αθλιότητες που εκτόξευσαν το Μέγαρο Μαξίμου και τα μιντιακά συγκροτήματα που τροφοδοτεί για την παραθεριστική κατοικία του κ. Τσίπρα; Είναι, νομίζω, προφανές στον καθένα τι έγινε εδώ. Ο κ. Μητσοτάκης χρησιμοποίησε κατά παραγγελία fakenews, μπας και ξεφύγει από τη δημόσια κατακραυγή για την καταστροφική διαχείριση της πανδημίας και την εξωφρενική έλλειψη ενσυναίσθησης του δράματος των πολιτών που επέδειξε με τις βόλτες του στην Πάρνηθα.\nΌμως, η λάσπη επέστρεψε στον ίδιο. Ο κ. Τσίπρας έδωσε στη δημοσιότητα το σύνολο των στοιχείων που τον αφορούν. Ο κ. Μητσοτάκης πρέπει να κάνει το ίδιο για τα δεκάδες ακίνητά του σε Ελλάδα και εξωτερικό και για τις ρυθμίσεις των δανείων του.\nΠοια εκτιμάτε ότι θα είναι η πορεία της οικονομίας την επόμενη μέρα από το lockdown; Πρέπει να υπάρξουν νέα μέτρα ενίσχυσης;\nΗ εικόνα έχει ήδη φανεί από το γ’ τρίμηνο. Δεν υπήρχε lockdown. Κι όμως, η χώρα μας κατέγραψε τη χειρότερη ύφεση στην ΕΕ. Αυτό αποδεικνύει το αυτονόητο, ότι η οικονομία δεν ανακάμπτει ως διά μαγείας χωρίς μέτρα στήριξης τους εισοδήματος των πολιτών, της λειτουργίας των μικρομεσαίων επιχειρήσεων. Η κυβέρνηση υπονόμευσε από νωρίς την πορεία της οικονομίας, επιλέγοντας την πολιτική της μη ουσιαστικής στήριξης, των ελάχιστων δαπανών από το κράτος προς τους πολίτες, τα νοικοκυριά και τις επιχειρήσεις. Ήταν προδιαγεγραμμένο ότι θα οδηγηθούμε σε δραματική συρρίκνωση του ΑΕΠ και βαθιά ύφεση.\nΌλοι οι οικονομολόγοι συνομολογούν ότι σε περιόδους τέτοιας κρίσης το κρίσιμο είναι οι δαπάνες. Η Ν.Δ. αρνήθηκε την αντικυκλική πολιτική. Και «κατόρθωσε» και την κοινωνία να μη στηρίξει και την οικονομία να εκτροχιάσει. Κυρίως, υπονόμευσε τις δυνατότητες γρήγορης ανάκαμψης για το 2021. Με προβλεπόμενη ύφεση περίπου 10,5% φέτος, μία από τις χειρότερες, αν όχι τη χειρότερη, στην Ευρώπη, η πρόβλεψη του ΟΟΣΑ είναι μόλις για 0,9% ανάπτυξη του χρόνου. Αν έστω και τώρα πρέπει να υπάρξουν μέτρα ενίσχυσης; Προφανώς, αλλά σε εντελώς άλλη κατεύθυνση από αυτά που επαναλαμβάνει η ΝΔ. Χρειάζονται απευθείας ενίσχυση των μικρομεσαίων επιχειρήσεων, όχι δάνεια που έχουν εκτινάξει το χρέος τους, άμεση οριζόντια εισοδηματική ενίσχυση των νοικοκυριών που πλήττονται, αναπλήρωση μισθών των εργαζομένων χωρίς μέτρα ελαστικοποίησης, ειδική ενίσχυση σε κλάδους όπως ο πολιτισμός και ένα σοβαρό σχέδιο διαχείρισης του ιδιωτικού χρέους με κούρεμα οφειλής.\nΤα δημόσια οικονομικά αντέχουν;\nΝαι, αντέχουν δαπάνες όπως αυτές που σας περιέγραψα. Πέρα από το μαξιλάρι των 37 δισ. ευρώ που άφησε ο ΣΥΡΙΖΑ, και σε ευρωπαϊκό επίπεδο ακριβώς αυτό το πλαίσιο έχει τεθεί με την αναστολή του συμφώνου σταθερότητας και το έκτακτο πρόγραμμα ρευστότητας της ΕΚΤ. Αυτό που δεν αντέχει η οικονομία της χώρας είναι την κατακρήμνιση του ΑΕΠ, τη βαθιά ύφεση δηλαδή. Διότι το ΑΕΠ είναι ο παρονομαστής σε όλα τα κλάσματα: το δημόσιο χρέος, το έλλειμμα κ.λπ. Όσο το ΑΕΠ συρρικνώνεται, τόσο και οι υπόλοιποι δείκτες χειροτερεύουν. Κι αυτό ακριβώς είναι που προκάλεσε η πολιτική της Ν.Δ.\nΠοιες είναι οι βασικές αρχές της απάντησής σας στο σχέδιο Πισσαρίδη; Έχετε κάνει διαβουλεύσεις με επιστήμονες και φορείς για να το συγκροτήσετε;\nΗ έκθεση Πισσαρίδη βασίζεται σε τέσσερις θέσεις: ελαστικοποίηση της εργασίας, ιδιωτικοποιήσεις υποδομών και υπηρεσιών (υγείας, εκπαίδευσης, ασφάλισης), εκκαθάριση των μικρομεσαίων επιχειρήσεων, μείωση κοινωνικών δαπανών για φοροελαφρύνσεις σε λίγους. Αυτό είναι ένα μοντέλο που αυξάνει τις κοινωνικές ανισότητες, μειώνει το εισόδημα και το επίπεδο κοινωνικών υπηρεσιών για τη συντριπτική πλειονότητα της κοινωνίας, ένα μοντέλο παρωχημένο που δοκιμάστηκε με τον πιο βίαιο τρόπο στη χώρα μας και απέτυχε κοινωνικά και οικονομικά.\nΣτον αντίποδα, το στρατηγικό σχέδιο του ΣΥΡΙΖΑ θεωρεί προϋπόθεση για την ανάπτυξη την αύξηση των κοινωνικών δαπανών, τη ρύθμιση της αγοράς εργασίας, την ενίσχυση των μισθών και των δημόσιων δομών σε βασικά αγαθά, το καθολικό κοινωνικό κράτος (παιδεία, υγεία, συντάξεις, πρόνοια) και τη στήριξη και ανανέωση της μικρομεσαίας επιχειρηματικότητας. Αυτό είναι το μοντέλο που μπορεί να εγγυηθεί τη μείωση των ανισοτήτων και την κοινωνική ευημερία. Τις επόμενες ημέρες ο Αλέξης Τσίπρας θα παρουσιάσει με μεγαλύτερη εξειδίκευση την πρότασή μας για την αξιοποίηση των πόρων του Ταμείου Ανάκαμψης, στη βάση των κατευθύνσεων που σας ανέφερα. Προφανώς, οι προτάσεις μας προκύπτουν μέσα από διαρκή διαβούλευση με τους φορείς και θα συνεχίσουν να αποτελούν αντικείμενο από κοινού επεξεργασίας.\nΕπίθεση Ηλιόπουλου στην κυβέρνηση για την πανδημία και τα εργασιακά\n«Η κυβέρνηση αντί να ασχολείται με την προστασία της υγείας των πολιτών, σχεδιάζει κατάργηση του 8ωρου και μειώσεις μισθών» σημείωσε ο εκπρόσωπος Τύπου του ΣΥΡΙΖΑ-Προοδευτική Συμμαχία.\n09 Μάιος 2021 11:43\n11 Απρ 2021 16:29


E l v a: ΝΤΡΕΠΟΜΑΙ !\nfrom '' Shame'' (1968) Skammen, Ingmar Bergman\nΕχω ξαναγραψει οτι τα τελευταια χρονια αποφευγω να λεω οτι ειμαι απο την Ελλαδα γιατι ντρέπομαι!\nΟχι, ισως, μαντεψατε λαθος. Δεν ντρέπομαι για το οτι δεν εχουμε χρηματα, γιατι η Ελλαδα που εγω ηξερα, ποτέ δεν ειχε πολλα.\nΜε τα λιγα περνουσε παντα ο κοσμος γιατι ειχε καρδια, ψυχη και φιλοτιμο. Ηταν αρκετα. Οσοι ξενοι μας επισκεπτονταν το ηξεραν, αυτο ηταν που εκτιμουσαν και κρυφοζηλευαν απο τους Ελληνες. Ομως αυτα ξεφτισαν με τα χρονια μεσα απο την συστηματικη μεταλλαξη μας σε καταναλωτικη κοινωνια οπου οι αναγκες παραμερισαν τη ψυχη.\nΟλοι εχουμε μεριδιο ευθυνης για τους φασιστικους εφιαλτες που αφησαμε ως νεοελληνικη κοινωνια να δρουν, σκορποντας τον τρομο και την απογνωση και εκτος...ύπνου!\nΝτρέπομαι γιατί κατι Έλληνες, που ταχα ειναι πιο...''Ελληνες'' απο αλλους, καταφερονται ειτε με τη βια, ειτε και με προκλητικες δηλωσεις σχεδον καθημερινα εναντια στους μετανάστες και παρα τον ρατσιστικο λογο τους, εχουν το θρασος να ζητουν και τη ψηφο μας!\nΝτρέπομαι που ως κοινωνια δεν απαιτουμε να καταδικαστουν οσοι μας εκλεψαν και μας κλεβουν καθημερινα την ζωη, την αξιοπρεπεια, τον ανθρωπισμο απεναντι στον αλλο, τον μη εχοντα, την ελπιδα για το αυριο.\nΗ νωχελικοτητα μας ως κοινωνια με τρομάζει, γιατι ο τι και να μας κανουν, δεν δειχνουμε να προβαλλουμε σθεναρη αντισταση, παρα κουναμε το κεφαλι και συνεχιζουμε να κανουμε τα ιδια ...λαθη με διαφορα ετων και προσωπων.\nΝτρέπομαι που αφησαμε τη χωρα μας ερμαιο επικινδυνων φασιστοειδων-πολιτικων και επιχειρηματιων και προσποιουμενοι ολα αυτα τα χρονια οτι δεν βλεπαμε, δεν ακουγαμε τις φωνες που ερχοντουσαν σαν κυματα, αλλα σαν αλλοι συντροφοι του Οδυσσεα ειχαμε κι εμεις καλα κλεισει τα αυτια μας, γιατι η αληθεια ειναι οτι δεν αφυπνιζομαστε ευκολα, ως λαος, παρα μονο αφου εχουμε κυριολεκτικα γονατισει απο τα προβληματα! Προς τα εκει βαδιζουμε, αλλωστε.\nΝτρέπομαι που, ενω, το ...πλοιο βουλιαζει εδω και μηνες, εμεις σκεφτομαστε μηπως δεν υπαρχουν...ευρω για τον αλλο μηνα και αποφευγουμε συστηματικα οσους μας λενε την αληθεια, προτιμωντας (και παλι) τα ομορφα ψεμματα, αγοραζοντας ετσι κλεμμενο χρονο απο το μελλον των παιδιων μας.\nΝτρέπομαι που ο φασιστικος λογος στην Ελλαδα εχει γινει καθημερινοτητα στα ΜΜΕ και ολες οι συζητησεις περιστρεφονται γυρω απο το τι λενε και το τι κανουν αυτοι, αντι να καταδικαζονται απεριφραστα τα λογια τους και οι πραξεις τους απ ολο τον λαο!\nΝτρέπομαι και θυμωνω που καποιοι μου εκλεψαν τη χωρα που ειχα, γιατι τωρα μονο απογοητευση και οχι νοσταλγια, νιωθω, καθε φορα που τη σκεφτομαι!\nUpplagd av ELvA den 31.5.12\nΘεματα Ελλαδα, Πολιτικη, Mεταναστευση\nΚαι εγώ ντρέπομαι Εlva, αλλά πιο πολυ για το ότι υπάρχουν πολλοί Ελληνες που ΔΕΝ ΝΤΡΕΠΟΝΤΑΙ να μην παίρνουν θέση σε ενα ζήτημα όπως το μεταναστευτικό. Αρκετοί είναι αυτοί που βλέπουν τους μετανάστες ως πρόβλημα και ΜΟΝΟ, γεγονός που δεν φταίνε οι ίδιοι και μιλώ για την πλειοψηφία τους, να εξηγούμαι.\nσκόρδο παιδιά. Ας αφήσουμε τις ντροπές. Και ας δούμε ποίοι είμαστε. Κάτσε εκεί που είσαι και ας ντρέπεσαι και λίγο γιατί αν ζούσες στο κέντρο μπορεί και να ντρεπόσουνα που ντρέπεσαι. Είσαι το ίδιο ρατσίστρια με τα σκουλίκια της χρυσής αυγής.Υπάρχουν γιατί υπάρχουν άνθρωποι σαν και σένα που δεν σε έχω δεί ούτε μια φορά να λές πως οι μετανάστες (μην πώ λαθρομετανάστες και ντρέπεσαι παραπάνω) στο μέγεθος της ροής τους είναι ένα σημαντικό πρόβλημα σε καθαρά πρακτικά επίπεδο. Τα έχεις καλά με την συνηδεισή σου και καλά κάνεις. Άσε τις ντροπές λοιπόν.\nElva, ..... και συνεχίζουν.\nΣτην κατηγορια των Ελληνων που θεωρουν τους μεταναστες προβλημα εμεις δεν θα μπουμε, κι ας λενε ο, τι λενε καποιοι με ..ασχημη μυρωδια, οταν μιλουν για τη μεταναστευση, ενω δεν λενε κουβεντα για το συστημα και τις αιτιες που προκαλουν την μεταναστευση σε διεθνες επιπεδο, οχι μονο στην Ελλαδα!\nKαλα λες, αφήστε τις ντροπές και κοιταχτειτε, μερικοι, καλα καλα στον καθρεπτη!\nΒγαλτε τη...κουκουλα και τη μασκα του δηθεν αγανακτισμενου πολιτη, που ..''ενοχλειται απο την παρουσια ξενων στο κεντρο της Αθηνας'' και ας δουμε τι επιτελους ειστε! ΣΚΕΤΟΙ ΦΑΣΙΣΤΕΣ!\nΠρωτη φορα που γραφεις εδω, ομως, εχεις και το θρασος να γραψεις αυτα που γραφεις σε ..μπλογκ μεταναστριας σε ξενη χωρα!!!\nΘα σου συνιστουσα να μη συνεχισεις με επιπλεον σχολια στο μπλογκ μου, γιατι οι ρατσιστικες σου αποψεις δεν με ενδιαφερουν! Κρατα τες για αλλου, εδω δεν πειθεις!\nΥ.Γ Σε περιπτωση που συνεχισεις θα σβησω τα σχολια σου, οποτε αδικος κοπος!\nOχι για πολυ,..ας ελπισουμε!\nΚαλησπέρα συντρόφισσα του Βορά.\nΣε καταλαβαίνω, είναι φορές που και εγώ αισθάνομαι ντροπή περισσότερο όμως, αισθάνομαι λύπη.\nΑκούω ανθρώπους που μιλούν με επιχειρήματα που ούτε μικρό παιδί δεν θα τα επικαλείτο, ακούω ανθρώπους φοβισμένους τρομοκρατημένους.\nΑκούω ανθρώπους να μην μπορούν να δώσουν απαντήσεις και να ερμηνεύσουν την σημερινή κατάσταση, να την αποδίδουν ακόμη και στους ίδιους τους τους εαυτούς.\nΞέρεις. "φταίμε και μεις, το παρακάναμε, ξοδεύαμε περισσότερα απ΄ότι βγάζαμε"....\nΤους ακούω να παπαγαλίζουν με την νοοτροπία που η εξουσία τους εμφύτευσε, με τις απόψεις που οι μηχανισμοί τους έβαλαν στα μυαλά, για χρόνια ολόκληρα.\nΤους βλέπω να απεμπολούν και να εκχωρούν το δικαίωμά τους στην ζωή και μπρος στην τραγωδία που ζούνε, να αυταπατώνται ίσα για να γαντζωθούν από μια ψεύτικη ελπίδα.\nΚαι τότε συντρόφισσά μου, ντρέπομαι που δεν δούλεψα με τον τρόπο που απαιτούσαν οι εκάστοτε συνθήκες και έδιναν την δυνατότητα για να τους προσεγγίσω και "εγώ".\nΝα τους μιλήσω για τα δικαιώματά μας, να τους πείσω για την δύναμή μας,να παρεμβω αποφασιστικά και αποτελεσματικά για να συσπειρωθούμε στους συλλόγους, στα σωματεία, στους δήμους, στους φοιτητικούς συλλόγους.......\nΈτσι που σήμερα να μπορούμε να δώσουμε αποφασιστική απάντηση στον πόλεμο κατά της ζωής.\nΚαι κάτι ακόμη θλίβομαι, θλίβομαι βαθιά βλέποντας τα παιδιά μας να δίνουν καθημερινά την μάχη στους δρόμους και στις πύλες των εργοστασίων αναποτελεσματικά.\nΘλίβομαι να τα βλέπω με την απογοήτευση στα μάτια.\nΠαρ΄όλα αυτά μαζεύουμε τις δυνάμεις μας και προχωράμε.\nΕγώ ΔΕΝ ντρέπομαι! Δεν ντρέπομαι ούτε γιά τα πιστεύω ούτε για τις πρακτικές άλλων.\nΕγώ ντρέπομαι μόνο για λογαριασμό μου, για τις δικές μου πράξεις, για την δική μου απραξία, για τις δικές μου σκέψεις και ελπίζω να είμαι σε θέση να το πράξω, αν χρειαστεί.\nΔεν αγχώνομαι ιδιαίτερα με τους όρους Ελλάδα και Έλληνας. Πατρίδα είναι όλα όσα αγαπώ και εγώ αγαπάω συγκεκριμένους ανθρώπους. Οι όροι πατριωτισμός και υπηκοότητα με αφήνουν παγερά αδιάφορο. Δεν δίνω μία για το "ένδοξο παρελθόν" και προτιμώ να γίνομαι κομμάτια στην σημερινή Κόλαση του Δάντη της εποχής της συντέλειας του πολιτισμού, της κοινωνικότητας και της ανθρωπιάς.\nΕίμαι μετανάστης. Και στην χώρα που ζω και στην χώρα από την οποία κατάγομαι. Είμαι μετανάστης για τον πολιτικό μου αντίπαλο αλλά και για τους ομοϊδεάτες μου.\nΓια τους τελευταίους μάλλον ...λαθρομετανάστης...\nΚαι καλά περνάω με το προνόμιο αυτό. Γιατί είναι προνόμιο να είσαι μετανάστης: Στην καλύτερη περίπτωση είναι όλη η οικουμένη πατρίδα σου...\nΦιλη & συντρόφισσα blackbedlam\nΥπαρχει μια μεγαλη μεριδα λαου στην Ελλαδα, που θεωρουν τους εαυτους τους..''προοδευτικους'' (!) και παρ ολα αυτα λενε οτι ειναι.. εναντιον των μεταναστων, προφανως εχοντας πεσει θυματα της ελεεινης προπαγανδας των καναλιων και των πολιτικων που βρηκαν ευκολα θυματα για την προωθηση των ξενοφοβικων τους στοχων. Ετσι μονο λυπη αισθανεται κανεις στη περιπτωση αυτη για τετοιες αποψεις και επιχειρήματα, που οπως λες κι εσυ, ούτε μικρό παιδί δεν θα τα επικαλείτο,ακριβως επειδη ΔΕΝ μπορούν να δώσουν απαντήσεις και να ερμηνεύσουν την σημερινή κατάσταση, οντας προθυμοι να δεχτουν οσα παραμυθια τους λενε απο τα καναλια!\nΚριμα που καποιοι ειναι τοσο προθυμοι να δεχθουν να συνεχιζουν να αυταπατώνται με τις ιδιες απατηλες υποσχεσεις απο διαφορετικα στοματα καθε φορα!\nΟλα αυτα που αναφερεις πρεπει να μας απασχολουν και αν δεν μας κανουν να ντρεπομαστε, τουλαχιστον ας μας ανοιγουν τα ματια, για να μη ξανακανουμε τα ιδια λαθη!\nΚαλα, ξερουμε, ηδη, οτι εσυ δεν ντρεπεσαι!! :DD\nAστειευομαι βεβαια και καταλαβαινω το πνευμα σου, αλλα εγω μιλησα γενικα για το κλιμα που αποπνευουν κατι τετοιες δηλωσεις κατα των μεταναστων!\nΗ χωρα μας, οπως ξερεις,καθημερινα βαλεται απο πολλες πλευρες και το τελευταιο που χρειαζομαστε ειναι να μας θεωρουν και ..ρατσιστες απο πανω, οταν δεν εχουμε κανενα λογο να ειμαστε!\nΔεν μας φταινε οι ξενοι, αλλα τα δικα μας λαθη, με το να ψηφιζουμε επι χρονια, ανευθυνους πολιτικους, που μας εφεραν μεχρι εδω, σημερα!\nΤο οτι δεν βρισκεται ικανοποιητικη λυση στο μεταναστευτικο δεν φταινε βεβαια οι απεγνωσμενοι ανθρωποι,που δεν ερχονται για να μεινουν στη χωρα, μας, αλλα κυριως για να περασουν σε καποια αλλη. Μεριδιο ευθυνης εχουν οι πολιτικες των κυβερνησεων αυτων που δεν κανουν πολιτικη αλλα ψηφοθηρια και χρησιμοποιουν ΚΑΙ το μεταναστευτικο ζητημα προς αυτη τη κατευθυνση!\nΟυτε εγω αγχώνομαι ιδιαίτερα με τους όρους ..''Ελλάδα'' και ''Έλληνας'', ως εθνικοτητα, αλλα οσο να ναι οταν ζουμε μακρια απο τη χωρα μας ειμαστε αυτοι που ειμαστε απεναντι σε αλλους ξενους και οταν διαβαζει κανεις για ανοδο της ΧΑ κλπ, τοτε πιστευω οτι λιγο πολυ ντρεπεται για τη καταντια της χωρας του.\nΚαι για μενα πατρίδα είναι μονο αυτοι και αυτα που εγω αγαπώ και δεν πιστευω οτι ειμαστε μοναδικοι σε κατι τετοιο.\nΤο .."ένδοξο παρελθόν" της Ελλαδας σιγουρα δεν ειναι απο τα πραγματα που με απασχολουν ως ατομο που ζει μακρια και πιστευω οτι ειναι ξεκαθαρο οτι δεν μιλαω για κατι τετοια ζητηματα.\nΕχεις ομως δικιο οτι οσοι ζουμε μακρια απο τη χωρα μας ειμαστε οχι μονο μετανάστες για τους ξενους, αλλα και μετανάστες για τους Ελληνες!\nΕιμαστε με το ενα ποδι στη μια χωρα και με το αλλο στην αλλη. Λεπτες ισορροπιες παντως και πως να τα εξισορρπησει κανεις...\nΕιναι ενα δυσκολο προνόμιο παντως και οπως λες ''στην καλύτερη περίπτωση πατρίδα είναι όλη η οικουμένη''.\nAν τα καταφερει κανεις, μονο τοτε αισθανεται κανεις τι σημαινει σωστος πολιτης!


Κρήτη: 5 πανέμορφα χωριά για να επισκεφτείς τον Φεβρουάριο | TGBNEWS\nΚρήτη: 5 πανέμορφα χωριά για να επισκεφτείς τον Φεβρουάριο\nH πανέμορφη (όλων των εποχών Κρήτη) προσφέρει περιοχές που αξίζει να επισκεφτείς όλο το χρόνο. Σε αυτό το πλαίσιο ξεχωρίσαμε 5 χωριά που αξίζει να επισκεφτείς μέσα στο χειμώνα με παρέα το καλό κρασί και τα καλούδια της Κρητικής γης:\nΟι Αρχάνες περιμένουν τον επισκέπτη να ανακαλύψει τη σπουδαία πολιτιστική τους κληρονομιά, να χαρεί τις ομορφιές του τοπίου και να απολαύσει αυθεντικές κρητικές γεύσεις. Για τους λόγους αυτούς, η επίσκεψη σε αυτό τον ξεχωριστό τόπο είναι μία εμπειρία που θα μείνει αξέχαστη. Οι Αρχάνες είναι μία γραφική κωμόπολη του νομού Ηρακλείου με ιστορία 5.000 χρόνων. Βρίσκεται στο βορειοανατολικό άκρο της κοιλάδας που σχηματίζεται από το όρος Γιούχτας, 16 χιλιόμετρα νοτιοανατολικά της πόλης του Ηρακλείου.\nΣτη λίμνη Κουρνά όλοι σχεδόν έχουμε πάει.. και αν δεν έχεουμε πάει σίγουρα την έχουμε ακούσει. Το χωριό Κουρνά πόσοι έχετε πάει; Θα σας προτείναμε μία επίσκεψη τώρα το χειμώνα, μόλις 5 χλμ μακρυά από τη λίμνη. Με την τρομερή θέα της λίμνης από ψηλά έχεις πολλές επιλογές να κάνεις.. να περπατήσεις, να φωτογραφίσεις αλλά και να φας σε μία από τις μικρές και γραφικές ταβερνούλες που δεσπόζουν στο κέντρο του χωριού.\nΣτο χωριό αυτό ιδιαίτεροενδιαφέρον παρουσιάζει η επίσκεψη στους υδρόμυλους. Όχι μόνο γιατί έχει καταντήσει σπάνιο θέαμα η θέα ενός υδρόμυλου, με την όλη πρωτόγονη λειτουργία του (έστω και εγκαταλελειμμένου), αλλά και για το σπάνιο τοπίο που από μέσα του ξεπροβάλλει. Τα νερά από τους μύλους σχηματίζουν κατηφορικό ποτάμι, που στις όχθες του φυτρώνουν πανύψηλα δέντρα, τα κλαδιά των οποίων δημιουργούν το καλοκαίρι την αίσθηση μιας δροσερής ζούγκλας.\nΤο χωριό εσωτερικά στερείται ιδιαίτερου ενδιαφέροντος, κυρίως γιατί τα περισσότερα σπίτια εξαιτίας των συνεχών ολοκαυτωμάτων δεν έχουν ιδιαίτερη αρχιτεκτονική. Το Σπήλι, όμως, δεν είναι μόνο γάργαρη πηγή αστείρευτων και πεντακάθαρων νερών, αλλά και λαϊκών μουσικών και χορευτών, που έχουν αφήσει εποχή και συνέβαλαν τα μέγιστα για τη διάσωση, τη διάδοση και την ανανέωση της λαϊκής κρητικής μουσικοχορευτικής παράδοσης.\nΤα Ανώγεια είναι κωμόπολη του δήμου Μυλοποτάμου, απέχουν 52 χιλιόμετρα από την πόλη του Ρεθύμνου και βρίσκονται σε υψόμετρο 700-790 μέτρων στη ράχη του υψώματος που ονομάζεται Αρμί (Κορυφογραμμή). Το όνομά τους οφείλεται στην τοποθεσία, επειδή είναι κτισμένα σε ανώγειο μέρος. Το ιστορικό και επαναστατικό αυτό χωριό από το παρελθόν μέχρι και σήμερα παραμένει στην πρώτη γραμμή των σπουδαίων περιοχών της Κρήτης. Αξίζει μία επίσκεψη τώρα το χειμώνα για να νιώσετε αυτό το ιδιαίτερο χαρακτηριστικό που έχουν τα Ανώγεια!!\n5. Στο τέλος δεν θα σας προτείνουμε κάποιο συγκεκριμένο χωριό.. θα σας προτείναμε να ανακαλύψετε το δικό σας χωριό… αυτό που σας αγγίζει, σας κάνει να σκέφτεστε και να χαμογελάτε. Σε όποιο νομό, όσο μεγάλο η μικρό είναι δεν έχει σημασία.. σημασία έχει το ταξίδι, η διαδρομή και τα συναισθήματα…\nΚΑΛΕΣ ΒΟΛΤΕΣ !!\nTGBNEWS: Κρήτη: 5 πανέμορφα χωριά για να επισκεφτείς τον Φεβρουάριο


Λάδια μαλλιών. Ποιο από τα προϊόντα θα αποδειχθεί το καλύτερο; - Part 3\nΧΑΡΑΚΤΗΡΙΣΤΙΚΑ Μπορείτε να εφαρμόσετε το Alterna Bamboo Kendi Dry Oil Mist με δύο τρόπους. Για παράδειγμα, μπορείτε να χρησιμοποιήσετε το προϊόν ως εντατική θεραπεία εξομάλυνσης και καλλωπισμού. Το καλλυντικό μπορεί επίσης να χρησιμοποιηθεί...


Ειδικά περιοριστικά μέτρα και στον Δήμο Μετεώρων - trikalaIN\nΜε χθεσινή ανακοίνωση του Υφυπουργού Πολιτικής Προστασίας και Διαχείρισης Κρίσεων κ. Νίκου Χαρδαλιά η Π.Ε. Τρικάλων τίθεται σε καθεστώς ειδικών περιοριστικών μέτρων για 14 ημέρες από το Σάββατο 26-09-2020 και ώρα 06.00 έως Σάββατο 10-10-2020 και ώρα 06.00.\nΑναλυτικά τα περιοριστικά μέτρα που είναι σε εφαρμογή στην Π.Ε. Τρικάλων:\nΩς εκ τούτου ο Δήμος Μετεώρων ανακοινώνει ότι οι συνεδριάσεις του Δημοτικού Συμβουλίου, της Οικονομικής Επιτροπής, της Επιτροπής Ποιότητας Ζωής και του Διοικητικού Συμβουλίου της Δ.Ε.Υ.Α.Μ. θα πραγματοποιηθούν δια περιφοράς.\nΟ Δήμος Μετεώρων θα κάνει ό,τι είναι δυνατόν για να προασπιστεί την υγεία και την ασφάλεια των Δημοτών του με υπευθυνότητα και σεβασμό. Οφείλουμε όλοι να επιδείξουμε προσοχή και πιστή τήρηση των περιοριστικών μέτρων με στόχο την μη περαιτέρω διασπορά του ιού.


Category: Music\t Published on Thursday, 13 June 2013 16:00 Hits: 3611\nCécile McLorin Salvant - WomanChild (2013)\nΓεννήθηκε στο Μαϊάμι από γαλλίδα μητέρα και αϊτινό πατέρα, έχοντας\nτα γαλλικά ως μητρική της γλώσσα. Αυτές οι διαφορετικές καταβολές-κουλτούρες έπαιξαν σίγουρα το ρόλο τους, επηρεάζοντάς την στις μετέπειτα καλλιτεχνικές της επιλογές. Ξεκίνησε το πιάνο σε ηλικία 5 ετών. Αφού ολοκλήρωσε τον πρώτο κύκλο μουσικών σπουδών της, μετακόμισε στην Aix-en-Provence (Γαλλία) για να σπουδάσει πολιτικές επιστήμες και να εμβαθύνει τις μουσικές της γνώσεις, πρωτίστως στην κλασσική και στη μπαρόκ μουσική και μετέπειτα στη jazz.\nΕπιστρέφοντας στην Αμερική το 2010, πήρε μέρος στο Thelonious Monk International Jazz Competition, έναν από τους πιο σημαντικούς ετήσιους διαγωνισμούς jazz. Ήταν η μικρότερη σε ηλικία από τους διαγωνιζόμενους και με ένα εντελώς διαφορετικό μουσικό υπόβαθρο. Απέναντι σε μία κριτική επιτροπή μεγάλων ονομάτων, όπως ο Herbie Hancock, ο Al Jarreau, η Dee Dee Bridgewater και η Dianne Reeves, η Cécile κέρδισε την πρώτη θέση και η μουσική μια νέα υπέροχη ερμηνεύτρια.\nTo WomanChild είναι η δεύτερη προσωπική δισκογραφική δουλειά της Cécile McLorin Salvant (μετά το Cécile, 2010), αλλά ταυτόχρονα η πρώτη της παραγωγή από μεγάλη εταιρεία με μία ανάλογη προώθηση. Κυκλοφόρησε 28 Μαΐου 2013 στις Η.Π.Α. και 29 Απριλίου στον υπόλοιπο κόσμο. Ο νέος της δίσκος αποτελεί μια σύντομη μουσική διαδρομή στην αμερικάνικη μουσική των τελευταίων τριών αιώνων.\nΕίναι πολλοί οι καλλιτέχνες που συχνά διασκευάζουν παλαιότερα τραγούδια, υποκινημένοι είτε από προσωπικές ανησυχίες είτε από καθαρά κερδοσκοπικούς λόγους. Η Cécile επιλέγει μεν γνωστούς δημιουργούς και ερμηνευτές, αλλά όχι μεγάλες επιτυχίες αυτών, κάτι που κάνει από μόνο του το δίσκο μία πρόκληση. Για παράδειγμα, θα ήταν πιο «ασφαλές» για την ίδια να διασκευάσει το Ain’t Misbehavin του Fats Wller, επέλεξε όμως το Jitterbug Waltz. Aπό τους Rodgers and Hart «παραβλέπει» επιτυχίες τους όπως το My Funny Valentine ή το The Lady Is a Tramp και «αρπάζει» την πρόκληση της ερμηνείας του I Didn’t Know What Time It Was. Η δική της εκδοχή είναι απλά υπέροχη: ευαίσθητη και σύναμμα θεατρική με μία μικρή δόση ειρωνείας. Αυτή η ιδιαιτερότητα χαρακτηρίζει όλο το δίσκο και κυρίως κομμάτια όπως το You Bring Out the Savage in Me που ηχογράφησε η Valaida Snow το 1934. Βέβαια υπάρχουν και οι προσωπικές της στιγμές στο δίσκο – που δεν υστερούν καθόλου. H waltz-swing ενορχήστρωση του ποιήματος Le Front Caché sur Tes Genoux της αϊτινής Ida Faubert είναι η απόλυτη επιβεβαίωση.\nTo WomanChild φανερώνει ότι η Cécile McLorin Salvant στα 23 της χρόνια είναι ένα ιδιαίτερο ταλέντο. Είναι γνώστης της μουσικής παράδοσης όσοι λίγοι της γενιάς της, προσεγγίζοντάς την με μεγάλη αγάπη και σεβασμό. Δεν είναι τυχαίο ότι πολλοί ήδη την παρομοιάζουν με το the Big Three: Billie Holiday, Sarah Vaughan και Ella Fitzgerald.\nΕπιμέλεια: Κώστας Ζωγραφόπουλος


Search Results yahoo at Wiggler\nYou have searched the archives for 'yahoo'.\nMicrosoft – Yahoo, μια εικόνα, χίλιες λέξεις\nPublished by stelabouras in Internet, Tech - 8 comments\nΚαι όταν στην μέση μπαίνει και το flickr, σαν πνευματικό παιδί της Yahoo, οι πολλές εικόνες λένε ακόμα πιο πολλά.\nΟι χρήστες του πιο γνωστού photo sharing website, διαμαρτύρονται και αυτοί στην πρόταση της Microsoft για εξαγορά της Yahoo, δημιουργώντας το photo group “MICROSOFT: KEEP YOUR EVlL GRUBBY HANDS OFF OF OUR FLICKR“.\nPretty self-explanatory θα έλεγα…\nQuintura for Kids, μηχανή αναζήτησης για παιδιά\nPublished by stelabouras in Internet - 1 comment\nΤο Quintura for Kids πρόκειται για μια αρκετά kids-friendly μηχανή αναζήτησης, που διαθέτει ένα φιλικό προς τα παιδιά interface αλλά και ένα έξυπνο visual tool που με mouse-over μπορείτε να δείτε σχετικούς όρους με αυτό που σας ενδιαφέρει. Η έκδοση αυτή της Quintura είναι μια cut-down εκδοχή της μηχανής, προορισμένη για τους μικρούς web users!\nΗ μηχανή είναι powered από το Yahoo Kids! και μπορεί να γίνει embed οπουδήποτε, όπως μπορείτε να δείτε και παρακάτω.\nCall of Duty 4 και Unreal Tournament 3 demos!\nPublished by stelabouras in Gaming, Internet - No comments\nΚαιρός να γονατίσει το Internet όπως είχε γίνει με την κυκλοφορία του Unreal Tournament 2004 κάποια χρόνια πριν! Μέσα σε δύο μέρες κυκλοφόρησαν απανωτά demos από 2 καταπληκτικά πολύαναμενόμενα fps που θα καθηλώσουν αρκετούς στις οθόνες τους για ώρες!\nΤο Call of Duty επιστρέφει επιτέλους για PC με την τέταρτη και καλύτερη (φυσικά) από άποψη γραφικών συνέχεια του και ο βασιλιάς -κατά πολλούς- των fast-paced fps “Unreal Tournament” έκανε την εμφάνισή του μετά από χρόνια αναμονής! Αυτή την στιγμή τα κατεβάζω οπότε δεν μπορώ ακόμη να πω εντυπώσεις…Λογικά μέσα στο σαββατοκύριακο θα επιστρέψω με ένα πρώτο preview, αν το αντέξει το ταπεινό μου PC!\nΜην περιμένετε άλλο! Κατεβάστε τα τώρα!\nΤα RFID προκαλούν όγκους!\nPublished by stelabouras in Misc, Tech - 2 comments\nΣύμφωνα με μελέτες που έγιναν από το 1996 – 2006 σε πειραματόζωα (δεν γνωρίζω αν υπήρχαν και άνθρωποι μεταξύ αυτών) αποδείχτηκε πως τα εμφυτεύματα RFID προκαλούν όγκους, κάτι που μάλλον η FDA δεν έλαβε υπόψη όταν έδωσε το O.K. για την χρήση αυτών των chips σε ανθρώπους και ζώα.\nΧωρίς κάτι τέτοιο να σημαίνει υποχρεωτικά την εμφάνιση καρκίνου, το όλο θέμα με τα εμφυτεύματα RFID προκαλεί -κατά την γνώμη μου- αρκετά ηθικά ερωτήματα, λόγω του ότι ένας φορέας RFID implant δεν γνωρίζει ποιοι διαβάζουν το chip και σε πόση απόσταση υπάρχει πιθανότητα να το διαβάσουν. Οι κατασκευαστές μπορεί να ισχυρίζονται ότι η απόσταση αυτή είναι μερικά εκατοστά αλλά κάποιοι hackers έχουν καταφέρει να τα διαβάσουν από απόσταση μέτρων…Creepy…\nPublished by ispofacto in Cinema - 3 comments\nIndiana Jones 4 is here! Η μάλλον… σχεδόν here, μιας και δεν θα βγει ακριβώς τώρα! Μόλις χθες, ο Shia Labeouf στα MTV Music Video Awards ανακοίνωσε τον τίτλο της πολυαναμενόμενης συνέχειας! Το βίντεο της ανακοίνωσης μπορείτε να το βρείτε στο ανάλογο site στο MTV!\nΗ ανακοίνωση του τίτλου όπως ήταν φυσικό βγήκε κατευθείαν στα fan sites αλλά και στο official site! Η επίσημη παγκόσμια μέρα κυκλοφορίας είναι στις 22 του Μάη το 2008, οπότε έχουμε ακόμη καιρό μέχρι να βγει στις κινηματογραφικές αίθουσες! Υπομονή λοιπόν!\nΤο καλύτερο mp3 player που έχει βγει ποτέ;\nPublished by ispofacto in General - 4 comments\nΤο καινούριο iPod Touch, έχει ένα από τα καλύτερα design που έχουν βγει ποτέ χωρίς αμφιβολία! Όσοι ήθελαν όλες τις λειτουργίες ενός iPhone εκτός από αυτή του τηλεφώνου σίγουρα ικανοποιήθηκαν με την τελευταία αναβάθμιση του iPod. Απλά, πανέμορφο!\nΤο νέο iPod Touch προσφέρει ασύρματη σύνδεση στο Διαδίκτυο και πρόγραμμα πλοήγησης, έχει οθόνη αφής και εξωτερικά είναι σχεδόν ίδιο με το iPhone. Τη νέα έκδοση της αγαπημένης από εκατομμύρια χρήστες συσκευής αναπαραγωγής μουσικής και βίντεο παρουσίασε χθες ο CEO της Apple, Steve Jobs.\nΤο πάχος του νέου iPod είναι 8 χιλιοστά και διαθέτει οθόνη αφής 3,5 ιντσών, η οποία επιτρέπει την περιήγηση στο μενού με απλές κινήσεις του δακτύλου. Διαθέτει επίσης τεχνολογία Wi-Fi σύνδεσης και προεγκατεστημένο πρόγραμμα πλοήγησης στο Δίκτυο Safari, μέσω του οποίου επιτυγχάνεται αναζήτηση σε δημοφιλείς μηχανές, όπως της Google και του Yahoo Προσφέρει επίσης πρόσβαση στο YouTube. Δυνατότητα ασύρματης ιντερνετικής πρόσβασης Wi-Fi διαθέτει και το τηλέφωνο της ίδας εταιρείας, iPhone. (Κείμενο από in.gr)\nPublished by stelabouras in Internet, Software, Tech - 5 comments\nΗ Yahoo επιβεβαίωσε πρόσφατα την φήμη που υπήρχε στον αέρα από τον Μάη, σχετικά με την υποστήριξη videos στο Flickr.\nΗ κίνηση αυτή δείχνει φανερά την επιθυμία της Yahoo να κονταροχτυπηθεί με το Youtube, χωρίς όμως να ξέρω αν μια τέτοια “μάχη” θα ωφελούσε την εταιρία. <εκτίμηση>Λογικά η Yahoo ενδέχεται “κλείσει” την αντίστοιχη υπηρεσία της Yahoo Video στο μέλλον (όπως είχε κάνει με το Yahoo Photos), η οποία μόνο καλά δεν πάει, για να προωθήσει έτσι τα Flickr Videos</εκτίμηση>.\nΩστόσο η προσθήκη videos στο Flickr θα είναι αρκετά ενδιαφέρουσα και είμαι περίεργος να δω πως θα το υλοποιήσουν.\nΟι πιο ακριβοπληρωμένοι stars στην TV\nPublished by ispofacto in Television - No comments\nΤη χρονιά που μας πέρασε κάποιοι πήραν τόσα πολλά λεφτά που πολλοί από εμάς δεν ονειρεύονται καν ότι θα βγάλουν ποτέ σε τόσο μικρό χρονικό διάστημα. Στην κορυφή της λίστας φυσικά βρίσκεται -όπως και κάθε χρόνο- η γνωστή Oprah Winfrey με μόνο 260 εκατομμύρια $ το χρόνο! Δηλαδή περίπου 22 εκατομμύρια $ το μήνα! Νομίζω ότι έχει μία πάρα πολύ καλή δουλειά έτσι; :P\nΔεύτερος είναι ο Simon Cowell από American Idol που βγάζει όμως μόνο 45 κατοσταρικα το χρόνο. Ψίχουλα δηλαδή! Και ο Zach Braff πάντως δεν τα πάει καθόλου άσχημα με 6,3 εκατομμύρια $ το χρόνο, αν αναλογιστεί κανείς ότι το Scrubs δεν έχει δα και τόσο απίστευτη θεαματικότητα, έτσι ώστε να δικαιολογείται ο τόσο υψηλός μισθός του. Για τους υπόλοιπους …σκληρά εργαζόμενους μπορείτε να ρίξετε μια ματιά στην παρακάτω σελίδα!\nWhy Slow? Η Yahoo απαντάει…\nPublished by stelabouras in Coding, Internet, Software, Tech - 4 comments\nΌσοι ασχολείστε με web development ίσως να έχετε ακουστά το Firebug, ένα Firefox extension που βοηθάει αρκετά σχεδόν σε κάθε τομέα της ανάπτυξης ενός site (ίσως εκτός από το server-side, εξαιρώντας τα server responses), όσοι από την άλλη δεν το έχετε ακουστά καλύτερα να το εγκαταστήσετε ευθύς αμέσως!\nΗ Yahoo ανέπτυξε το YSlow, ένα εργαλείο που εγκαθίσταται και αυτό ως Firefox extension και διευρύνει τις δυνατότητες του Firebug ως αναφορά τον τομέα του optimization. Το YSlow απαντάει στο πιο απλό ερώτημα των developers όταν πλέον έχουν τελειώσει τα λειτουργικά και βρίσκονται στο φινίρισμα του site: “Γιατί αργεί στο loading?”.\nΤο βοήθημα της Yahoo, αναλύει την σελίδα, προτείνει τρόπους βελτίωσης του loading time, βαθμολογεί το site και υπολογίζει το μέγεθος κάθε στοιχείου στην σελίδα (κάτι που κάνει και το Firebug από μόνο του, απλά το YSlow τα βγάζει πιο…συμμαζεμένα!).\nΑν έχετε και εσείς την θέληση να βελτιώσετε λίγο παραπάνω το site σας από άποψη ταχύτητας ρίξτε μια ματιά στο YSlow!\nHitman, the movie\nPublished by stelabouras in Cinema, Gaming, Videos - 9 comments\nΠοιός είναι ο Hitman? Χμμ, αν το αναρωτιέστε αυτό μάλλον σημαίνει ότι δεν έχετε παίξει ποτέ ούτε ένα game της πετυχημένης σειράς Hitman. Ο σιωπηλός δολοφόνος κράτησε αρκετούς ξύπνιους μπροστά στις οθόνες με τις καταπληκτικές αποστολές του και τις αψεγάδιαστες κινήσεις του, καιρός λοιπόν να πάρει σάρκα και οστά και στην μεγάλη οθόνη!\nΔιατηρώντας μια μικρή επιφύλαξη για την μεταφορά, γιατί κατά κοινή ομολογία οι ταινίες που βασίζονται σε τίτλους παιχνιδιών είναι ΑΘΛΙΕΣ (στην πλειοψηφία τους, αν αδικώ καμία πείτε μου), το teaser trailer του Hitman μου φάνηκε αρκετά καλό και στα πλαίσια που μας έχει συνηθίσει το game.\nΩστόσο έχω ένσταση για τον κεντρικό χαρακτήρα (Timothy Olyphant) που μου φάνηκε κάπως λιγότερο…τσατίλας από ότι θα έπρεπε για Agent 47.\nΓια εσάς που δεν σας αρκεί η ποιότητα του Youtube video (ας σοβαρευτούμε, ποια ποιότητα, το video δεν βλέπεται), περάστε μια βόλτα από το Yahoo! Movies και κατεβάστε την 480p / 720p / 1080p έκδοση του.\nΗ ταινία αναμένεται να κυκλοφορήσει τον Οκτώβριο.\nΟι φάτσες μας σε διαφήμιση!\nPublished by Petrakeas in Multimedia, Television, Videos - 13 comments\nΔεν ξέρω αν το έχετε προσέξει αλλά ο Stelabouras και εγώ, συμμετέχουμε σε 2 διαφημιστικά κλιπάκια για το zoo.gr (ωραίο link έβαλα ε?). Από ό,τι παρατήρησα η διαφήμιση παίζει σε αρκετά ελληνικά site (και στο wiggler ofc), αλλά και στο yahoo mail.gr ! Οπότε αν δείτε τις φάτσες μας όσο διαβάζετε τα mails σας μην τρομάξετε!! Δεν ξέρω αν το ότι εμφανιστήκαμε στο yahoo έχει να κάνει με την παραίτηση του Terry Semel εκτελεστικού διευθυντή της μηχανής αναζήτης της yahoo….\nΤο concept της διαφήμισης είναι ότι εγώ και ο Στέλιος κοιτάμε μέσα από τον player εσάς μέσα από την οθόνη σας, σαν να είστε video. Οπότε εσείς δεν αντιδράτε και σας βάζουμε ένα αστεράκι! Δεν ξέρω πόσοι το κατάλαβαν αυτό, αλλά η διαφήμιση πρέπει να τραβάει την προσοχή με τέτοιες γκριμάτσες που κάνουμε και με τον τρόπο που κοιτάμε την κάμερα!!!\nΑκολουθούν τα 2 flashάκια.


Τοπική υποστήριξη, τοπικοί συνεργάτες\nΗ TopForex με τους συνεργάτες της είναι έτοιμοι να βοηθήσουν τους πέλατες μας στη μητρική τους γλώσσα. Στόχος μας είναι η καλύτερη επικοινωνία με τους πελάτες με απώτερο στόχο την παροχή της καλύτερης δυνατής εξυπηρέτησης. Οι συνεργάτες μας είναι εις θέση ν’αντιληφθούν τις ανάγκες των πελατών μας στη χώρα που δραστηριοποιούνται.\nΥποστήριξη πελατών σε πολλές γλώσσες\nΣτην αγορά χρηματοπιστωτικών προϊόντων όλα εξαρτώνται από τους παράγοντες ταχύτητα και συγχρονισμό. Γι’αυτό το λόγο η ομάδα μας είναι έτοιμη να βοηθήσουν καθ’όλη τη διάρκεια της ημέρας, ούτως ώστε οι πελάτες μας να μπορούν να επενδύσουν εύκολα και γρήγορα. Επιπλέον παρέχουμε υποστήριξη πελατών σε πολλές γλώσσες.\nΣτην ιστοσελίδα μας θα βρείτε επεξηγηματικά βίντεο και webinars που θα σας εξηγούν τις βασικές χρήσεις της πλατφόρμας συναλλαγών μας και σας θα σας βοηθήσουν να αναπτύξετε τις δικές σας στρατηγικές επενδύσεων.\nΧαμηλά Spreads, γενναιόδωρη μόχλευση\nSTP σημαίνει Straight Through Processing. Αυτό σημαίνει ότι τα πάντα, από την τοποθέτηση των παραγγελιών για το κλείσιμό τους γίνεται αυτόματα χωρίς καμία χειροκίνητη παρέμβαση.\nΑρχική › Η εταιρία › Πλεονεκτήματα


Οι σκηνοθέτες και ηθοποιοί που κρύβονται πίσω από 3 ατμοσφαιρικά στέκια της Αθήνας | Andro\nΟι σκηνοθέτες και ηθοποιοί που κρύβονται πίσω από 3 ατμοσφαιρικά στέκια της Αθήνας\nΕίναι τρία μικρά και φιλικά στέκια που πιθανόν να γνωρίζετε ήδη. Αυτό που μάλλον δεν γνωρίζετε είναι ότι ανήκουν σε ανθρώπους του θεάτρου και του σινεμά, σκηνοθέτες και ηθοποιούς, που έστησαν σε τέσσερις τοίχους, ένα δικό τους «σκηνικό».\nΤο Marlin’s House της Λίνας Σακκά στη Ν. Φιλαδέλφεια. (Όλες οι φωτογραφίες είναι του Κωνσταντίνου Τσακμάζ για το Andro)\n«Ξέρεις ποιος το έχει αυτό το μαγαζί;» Μερικές φορές μαθαίνεις για ένα μαγαζί στο οποίο πηγαίνεις για να φας και να πιεις ότι το έχει κάποιος που γνωρίζεις από άλλο χώρο. Κάποιος που ξέρεις από ένα περιβάλλον όπου ναι μεν «τρέφει», αλλά περισσότερο την ψυχή παρά το σώμα. (Και να που έρχεται κάποια στιγμή η σειρά και του σώματος για ορισμένους).\nΑυτός ο «κάποιος» μπορεί να είναι ηθοποιός ή σκηνοθέτης που έχεις δει δουλειά του, έχεις χειροκροτήσει παράστασή του ή έχεις σιωπήσει βλέποντας ταινία του. Με πέντε τέτοιους ανθρώπους μιλήσαμε, ρίχνοντας κλεφτές ματιές (και μπουκιές) στα μαγαζιά που έχουν οι ίδιοι ανοίξει, βλέποντάς τους σε ρόλους που δεν είχαν ξαναπροβάρει στο παρελθόν.\nΗ Χριστίνα Ιωακειμίδη και ο Γιώργος Νούσιας.\nBaba Ghanoush – Γιώργος Νούσιας & Χριστίνα Ιωακειμίδη\nΟ «Κακομαθημένος Μπαμπάς» ήτοι Baba Ghanoush δεν είναι ο τίτλος από μια ακόμα ταινία των σκηνοθετών Γιώργου Νούσια και Χριστίνας Ιωακειμίδη. Είναι για όσους έχουν φάει από τα χέρια τους -και είναι πολλοί αυτοί- το όνομα του μαγαζιού που έχουν στο Παγκράτι. Ο Νούσιας, γνωστός από τις καλτ αλλά πολύ ζουμερές, με την αιματηρή και αισθητική έννοια του όρου, ταινίες «Το Κακό» και «Το Κακό – Στην εποχή των ηρώων», και η Χριστίνα Ιωακειμίδη, γνωστή από την ταινία της «Το Χάρισμα», είναι οι δημιουργοί του φαλαφελο-κεντρικού με vegetarian φιλοσοφία μίνι εστιατορίου που έχει από τα πιο νόστιμα πιάτα που μπορείς να φας αν δεν θες να βουτήξεις τα δόντια σου στο κρέας. Ο Γιώργος μάς λέει: «Μπαίνοντας η κρίση, είδαμε σιγά-σιγά ότι από τον κινηματογράφο θα ήταν δύσκολο να συντηρούμαστε, και ειδικά εφόσον αυξηθήκαμε οικογενειακώς! Είχαμε αρκετό καιρό την ιδέα να ανοίξουμε ένα μαγαζί και, όντας η Χριστίνα εκτός από δεινή μαγείρισσα και χορτοφάγος, καταλήξαμε στο Baba Ghanoush».\nΜια από τις μικρές γλυκές απολαύσεις που μπορείς να πετύχεις στον κατάλογο του Baba Ghanoush.\n«Ο Γιώργος είναι χορτοφάγος εξ αγχιστείας!», λέει η Χριστίνα, «οπότε μπορεί ανερυθρίαστα να συνεχίσει τα αιματοβαμμένα πρότζεκτ του…».\nΌσο για το αν έχουν αφήσει στην άκρη τον κινηματογράφο: «Είναι γεγονός ότι ένα εστιατόριο χρειάζεται συνεχή παρακολούθηση», παραδέχεται ο Γιώργος. «Όμως, πλέον έχουμε αποκτήσει αρκετή εμπειρία, και έχουμε δρομολογήσει και τα επόμενα κινηματογραφικά μας πρότζεκτ». Χριστίνα: «Θα προσπαθήσουμε να το κάνουμε κάπως εναλλάξ. Άλλωστε, το ότι είμαστε ζευγάρι κι όχι απλώς συνέταιροι βοηθάει». Γιώργος: «Κι αφού οι κυρίες προηγούνται, αν όλα πάνε καλά, προβλέπω πως στο εγγύς μέλλον θα βλέπετε εμένα πολύ περισσότερο στο μαγαζί»!\n«Είχαμε αρκετό καιρό την ιδέα να ανοίξουμε ένα μαγαζί, και όντας η Χριστίνα εκτός από δεινή μαγείρισσα, και χορτοφάγος, καταλήξαμε στο Baba Ghanoush» μας είπε ο Γιώργος.\n//Εμπεδοκλέους 25-27, Πλατεία Βαρνάβα, Παγκράτι, Τηλ.: 21 2105 0351\nΣτην επόμενη σελίδα: Στο Άστερ των Μιχάλη Μουλακάκη και Γιωργή Τσαμπουράκη.\nBaba Ghanoush Marlin’s House Άστερ Γιώργος Νούσιας εστιατόρια εστιατόριο Λίνα Σακκά


Εξαιρετική πανσιόν. - Κριτικές για Pension Anna, Νάουσα, Ελλάδα - Tripadvisor\nΕξαιρετική πανσιόν. - Pension Anna\nΚριτική για: Pension Anna\nΡωτήστε το χρήστη Tomsaurus για το Pension Anna\n2,1 χλμ. από Pension Anna\n0,7 χλμ. από Pension Anna\n0,3 χλμ. από Pension Anna\nΔείτε 11 ακόμα προσφορές από 1.182 $\n0,1 χλμ. από Pension Anna\n2,3 χλμ. από Pension Anna\n0,4 χλμ. από Pension Anna\n0,5 χλμ. από Pension Anna\n1,4 χλμ. από Pension Anna\n1,2 χλμ. από Pension Anna\n8 - 13 από 14 κριτικές\nΡωτήστε το χρήστη 632kimberleyr για το Pension Anna\nΡωτήστε το χρήστη Stratis C για το Pension Anna\nΡωτήστε το χρήστη LuLu_LeLe_82 για το Pension Anna\nΡωτήστε το χρήστη TheRubyPier για το Pension Anna\nΡωτήστε το χρήστη Saphira0 για το Pension Anna